ΣΚΑΝΔΑΛΟ: Μαρτίου 2012\nΣΚΑΪ & 'ΟΛΟΙ ΜΑΖΙ... ΜΠΟΡΕΙΤΕ'\nΤο Δεκέμβριο του 2011 ο εφοπλιστής-μιντιάρχης Γιάννης Αλαφούζος ανακάλυψε έναν ακόμη τρόπο να παραστήσει τον φιλάνθρωπο 'με τα λεφτά των άλλων'. Είχε προηγηθεί η ανακάλυψη της προστασίας του περιβάλλοντος (βλ. προηγούμενη ανάρτηση μας, http://skandaloblog.blogspot.com/2011/12/blog-post_08.html), όπου μη κυβερνητικές οργανώσεις και εθελοντικές ομάδες αφιερώνουν χρόνο-κόπο-χρήμα για την προώθηση των ευγενών ιδανικών τους, με τον Όμιλο Αλαφούζου να 'καπελώνει' την όποια πρωτοβουλία προκειμένου να αποκομίσει διαφημιστικό κέρδος και να προβάλλει δήθεν 'εταιρική ευθύνη'.\nΑυτή την φορά ο υπέρμαχος του Μνημονίου, ο πρωτοπόρος των ατομικών συμβάσεων εργασίας, ο εμπνευστής απεργοσπαστικών μηχανισμών, ο εκλεκτός των ΗΠΑ, ο συμπαραστάτης του ηγουμένου Εφραίμ, θυμήθηκε τους άστεγους και φτωχούς Έλληνες πολίτες.\nΑφού μάζεψε όλα τα 'μπουμπούκια' της δημοσιογραφίας (Άρης Πορτοσάλτε, Αλέξης Παπαχελάς, Μπάμπης Παπαδημητρίου, Βασίλης Λυριτζής, Δημήτρης Οικονόμου, Σία Κοσιώνη, Πάσχος Μανδραβέλης, Γιώργος Αυτιάς, Νίκος Ευαγγελάτος, Χρήστος Παναγόπουλος κλπ) και εισέπραξε την απόρριψη των τηλεθεατών-ακροατών-αναγνωστών, ο Γιάννης Αλαφούζος αποφάσισε να επιχειρήσει φιλολαϊκή στροφή. Άλλωστε η κρατική διαφημιστική δαπάνη έχει μειωθεί και πλέον μόνον ο ιδιωτικός τομέας προσφέρει μία οικονομική ανάσα στα μέχρι πρώτινως κρατικοδίαιτα ΜΜΕ της Ελλάδας. Για να σε επιλέξουν όμως οι εγχώριες και ξένες επιχειρήσεις πρέπει να έχεις ένα αριθμητικά και καταναλωτικά υπολογίσιμο κοινό.\nΗ αποκαλούμενη 'εκστρατεία αλληλεγγύης' του Σκάι & της Καθημερινής, με τίτλο 'Όλοι μαζί μπορούμε', κινείται στην ίδια ανέξοδη λογική. Ο απλός πολίτης καλείται να ενισχύσει τα συσσίτια της Αρχιεπισκοπής και των Μητροπόλεων της Ελλάδος, δωρίζοντας τρόφιμα, ρούχα και κλινοσκεπάσματα.\nΗ υλική βοήθεια προς τους συνανθρώπους μας συγκεντρώνεται είτε στις τοπικές εκκλησίες είτε σε ειδικά διαμορφωμένους χώρους των συνεργαζόμενων αλυσίδων σουπερμάρκετ. Πρόσφατα μάλιστα ανακοινώθηκε από τον Υπουργό Εθνικής Άμυνας, κ. Δημήτρη Αβραμόπουλο, η συμμετοχή των 27 στρατιωτικών πρατηρίων των Ελληνικών Ενόπλων Δυνάμεων στην 'πρωτοβουλία' του Ομίλου Αλαφούζου (βλ. Skai.gr, http://www.skai.gr/news/folders/folder/?cid=112). Το κίνητρο πίσω από την ενέργεια του κ. Αβραμόπουλου είναι καθαρά εκλογικό, μιας και ο ίδιος καθ'όλη την πολιτική του σταδιοδρομία έχει αποδείξει την ικανότητά του στο να διαχειρίζεται την προσωπική του εικόνα μέσω φανταχτερών εκδηλώσεων αντί ουσιαστικών μεταρρυθμίσεων.\nΗ όλη συνεισφορά του Γιάννη Αλαφούζου εξαντλείται στην προβολή του έργου των φιλεύσπλαχνων συμπολιτών μας. Δηλαδή ο εφοπλιστής δεν δαπανά ούτε ευρώ, παρά μόνον ελάχιστα δευτερόλεπτα από το (ούτως ή άλλως υποτυπώδες) τηλεοπτικό-ραδιοφωνικό πρόγραμμα των ΜΜΕ που κατέχει. Ομοίως συμβαίνει όσον αφορά τις σχετικές καταχωρήσεις στην εφημερίδα 'Καθημερινή'.\nΠροτού κάποιος καλόπιστος αναγνώστης του blog μας σπεύσει να αποδώσει την συμπεριφορά του Γιάννη Αλαφούζου στην οικονομική κρίση που πλήττει - μεταξύ άλλων - και τα ΜΜΕ, σας υπενθυμίζουμε αφ'ενός ότι ο μέσος Έλληνας πολίτης είναι σαφώς λιγότερο εύπορος από έναν εφοπλιστή (και παρ'όλα αυτά βοηθά από το υστέρημά του) και αφ'ετέρου ότι μόλις πρόσφατα ο κ. Αλαφούζος δημοσιοποίησε την πρότασή του για την ΠΑΕ Παναθηναϊκός (βλ. Skai.gr, http://www.skai.gr/news/sports/article/197889/i-protasi-tou-gianni-alafouzou-gia-to-mellon-tou-panathinaikou-/).\nΑκόμη και στον προσωπικό του λογαριασμό στο Twitter, ο υποκριτής 'ευεργέτης' σχολιάζει οτιδήποτε (πχ. προτάσεις για νέες εκπομπές-σειρές, αθλητικά κλπ) εκτός από τη δύσκολη καθημερινότητα των Ελλήνων και τους υπαίτιους για τον κατήφορο που βιώνουμε.\nΤο αβίαστο συμπέρασμα είναι ότι για τον Γιάννη Αλαφούζο 'Όλοι μαζί... μπορείτε'. Αρκεί ο ίδιος να καρπώνεται τη δόξα. Τελικά 'Ο τζάμπας ζει... και ονομάζεται Γιάννης Αλαφούζος' !\nΑναρτήθηκε από SKANDALO στις 6:52 μ.μ. 0 σχόλια\nΕτικέτες Αλαφούζος, Δημήτρης Αβραμόπουλος, ΜΜΕ, Σκάι\nΟ ΔΗΜΑΡΧΟΣ ΔΙΟΝΥΣΟΥ, ΓΙΑΝΝΗΣ ΚΑΛΑΦΑΤΕΛΗΣ, ΚΑΙ Η ΠΡΟΣΛΗΨΗ ΣΥΜΒΟΥΛΩΝ-ΣΥΝΕΡΓΑΤΩΝ\nΑρχικά ας θυμηθούμε μερικές ατάκες του κ. Γιάννη Καλαφατέλη κατά την εκλογή του στην θέση του Δημάρχου του διευρυμένου Δήμου Διονύσου. Έχοντας συγκεντρώσει εκλογικό ποσοστό 61,89% έναντι 38,11% της Αδέσμευτης Κίνησης Πολιτών του κ. Αβραάμ Πασιπουλαρίδη στο 2ο γύρο των αυτοδιοικητικών εκλογών, ο κ. Καλαφατέλης δήλωσε τα ακόλουθα:\n'Η σημερινή νίκη είναι νίκη των πολιτών. Από την 1η Ιανουαρίου του 2011 ανοίγει μία καινούργια σελίδα στον Δήμο μας. Αρχίζει μία νέα εποχή. Όλοι μαζί θα κερδίσουμε το στοίχημα να πάμε το νέο Δήμο Διονύσου μπροστά. Οι πόρτες του νέου Δήμου θα είναι ανοικτές για όλους. Θα πορευτούμε με σεβασμό, ήθος και ευπρέπεια, που είναι η εντολή της κοινωνίας σήμερα.' (βλ. το ιστολόγιο/ηλεκτρονική εφημερίδα 'Βόρεια Γραμμή', http://voria-grami.blogspot.com/2010/11/blog-post.html).\nΌπως συμβαίνει συχνά με τους πολιτικούς, το ήθος και η ευπρέπεια αντικαθίστανται στην πράξη από την πελατειακή λογική και την επικράτηση του ατομικού συμφέροντος εις βάρος του συλλογικού. Ο Γιάννης Καλαφατέλης λοιπόν, επικεφαλής της Ενωτικής Πρωτοβουλίας, προσέλαβε με αδιαφανείς διαδικασίες και 'φωτογραφικές' προκηρύξεις άτομα που είτε είχαν συμβάλλει στον προεκλογικό του αγώνα (ως μέλη του εκλογικού του επιτελείου) είτε έχουν συγγενική σχέση με φίλους και υποστηρικτές του.\nΑς δούμε αναλυτικότερα τις πέντε περιπτώσεις ειδικών συμβούλων/επιστημονικών συνεργατών:\n1) Συργκάνη Παρασκευή του Λάμπρου (Αριθμός Πρωτοκόλλου 2331, Αριθμός Διαδικτυακής Ανάρτησης ΒΟΖ2Ω93-Π9Π, http://et.diavgeia.gov.gr/f/dhmos_dionysou/ada/%CE%92%CE%9F%CE%962%CE%A993-%CE%A09%CE%A0) = Γραφείο Τύπου Δήμου Διονύσου. Στα καθήκοντά της συμπεριλαμβάνονται η σύνταξη δελτίων τύπου, η παροχή συμβουλών και η διατύπωση εξειδικευμένων γνώσεων (γραπτά ή προφορικά) για θέματα Δημοσίων Σχέσεων, Επικοινωνίας, ΜΜΕ, Πολιτισμού, καθώς και σε θέματα Ευρωπαϊκών και Διεθνών Σχέσεων του Δήμου, με την ειδικότητα του συντάκτη. Η κα. Συργκάνη δεν έχει καμία πρακτική εμπειρία σε Ευρωπαϊκά Προγράμματα ή θέματα (πχ. 'αδελφοποίηση' δήμων κρατών-μελών της Ευρωπαϊκής Ένωσης). Είναι απόφοιτος του τμήματος ΜΜΕ του Παντείου Πανεπιστημίου, με μεταπτυχιακό στις 'Ευρωπαϊκές & Διεθνείς Σπουδές' του τμήματος 'Πολιτικής Επιστήμης και Δημόσιας Διοίκησης' του Καποδιστριακού Πανεπιστημίου Αθηνών. Τυγχάνει όμως σύζυγος του 'αριστερού με κότερο' πρώην δημοσιογράφου της 'Ελευθεροτυπίας' (και νυν της κρατικής ραδιοφωνίας ΝΕΤ 105.8 FM) Ανδρέα Ρουμελιώτη. Μέσω αυτού εργάστηκε (πλάι του) στον πάλαι ποτέ ραδιοφωνικό σταθμό CITY 99.5 FM, επί ιδιοκτησίας Γιάννας Αγγελοπούλου-Δασκαλάκη. Ο κ. Ανδρέας Ρουμελιώτης, που με την 'μαχητική του αρθρογραφία' εξασφάλισε επιπροσθέτως κατοικία στο Παλαιό Ψυχικό (οδός Β. Παύλου 79), είναι προσωπικός φίλος του Δημάρχου Διονύσου. Κατά συνέπεια, επέτυχε την πρόσληψη της νεωτέρας κατά 25+ έτη συζύγου του στην προαναφερθείσα θέση.\n2) Καρζής Γεώργιος του Σωτηρίου (Αριθμός Πρωτοκόλλου 2332, Αριθμός Διαδικτυακής Ανάρτησης ΒΟΖ2Ω93-8Ν1, http://et.diavgeia.gov.gr/f/dhmos_dionysou/ada/%CE%92%CE%9F%CE%962%CE%A993-8%CE%9D1) = Γραφείο Τύπου Δήμου Διονύσου. Έχοντας πανομοιότυπα καθήκοντα με την κα. Συργκάνη, ο διατελέσαντας εκπρόσωπος εργαζομένων της αθλητικής εφημερίδας 'Αθλητική Ηχώ' και μέλος του δημοσιογραφικού εκλογικού σχήματος 'Συσπείρωση Δημοσιογράφων - Δούρειος Τύπος' για την ανάδειξη της ηγεσίας της ΕΣΗΕΑ (http://syspeirosi.wordpress.com/), κ. Γιώργος Καρζής, εντάσσεται στην μακρά λίστα κρατικοδίαιτων δημοσιογράφων.\n3) Παραράς Δημήτριος του Αντωνίου (Αριθμός Πρωτοκόλλου 7506, Αριθμός Διαδικτυακής Ανάρτησης 4ΑΘΓΩ93-Σ, http://et.diavgeia.gov.gr/f/dhmos_dionysou/ada/4%CE%91%CE%98%CE%93%CE%A993-%CE%A3) = Ειδικός Σύμβουλος Δημάρχου Διονύσου για οικονομικά θέματα. Ο κ. Παραράς πρέπει να είναι κορυφαίος στον τομέα ευθύνης του, καθώς η σχετική απόφαση ορίζει την αμοιβή του σε 182 577 ευρώ για την περίοδο από 14/03/2011 έως 30/06/2014. Δηλαδή περίπου 60 000 ευρώ/ετησίως. Παρά την επισταμένη αναζήτησή μας στο διαδίκτυο, δεν κατέστη εφικτό να εντοπίσουμε την οποιαδήποτε αναφορά σε σπουδές και πρότερη επαγγελματική δραστηριότητα του κ. Παραρά. Αλλά αφού το σύνολο των ειδικών συμβούλων & επιστημονικών συνεργατών είναι προσωπική επιλογή του Δημάρχου Διονύσου, η γνώμη μας περιττεύει.\n4) Γιδαράκου Δήμητρα του Δημητρίου (Απόφαση υπ'αριθμόν 56/18−1−2011 του Δημάρχου Διονύσου, δημοσιευμένη στην Εφημερίδα της Κυβερνήσεως - Τεύχος 3 - Αρ. Φύλλου 322 - 24 Μαΐου 2011) = Ειδική Συνεργάτης για την επικουρία του Δημάρχου Διονύσου κατά την άσκηση των καθηκόντων του και, ταυτόχρονα, υπεύθυνη Ευρωπαϊκών Προγραμμάτων. Η κα. Γιδαράκου είχε προγενέστερα αντίστοιχο ρόλο στο Δήμο Αγίου Στεφάνου (βλ. διαδικτυακή εφημερίδα 'Ευ ζην στην Εκάλη' , Αρ. Φύλλου 13, Σάββατο 14 Ιουνίου 2008, Σελ. 6, http://ezin.files.wordpress.com/2008/07/ey-zhn-issue-13-june-2008.pdf). Καθώς η κα. Γιδαράκου απασχολείτο ήδη ως ειδική συνεργάτης στο Δήμο Διονύσου όταν ο κ. Γιάννης Καλαφατέλης ανέλαβε καθήκοντα, ο τελευταίος απλώς ανανέωσε την σύμβασή της. Γι'αυτό και δεν υπάρχει αντίστοιχο έγγραφο στον ιστότοπο του Προγράμματος 'Διαύγεια', παρά μόνον η σχετική απόφαση στην Εφημερίδα της Κυβερνήσεως. Σύμφωνα με το blog 'Διονυσοσκουφίτσα', η κα. Γιδαράκου αμοίβεται με 24 200 ευρώ ετησίως (http://dionysoskoufitsa.blogspot.com/2012/02/blog-post_01.html?showComment=1330711707474#comment-c448626542575135395). Εμείς ανακαλύψαμε ότι η κα. Γιδαράκου, από κοινού με τον Γιδαράκο Ιωάννη (αδελφός? σύζυγος?) της εταιρείας φωτοβολταϊκών συστημάτων Solar Element (http://www.solarelement.gr/), διαχειρίζεται επίσης τον Υδροηλεκτρικό Σταθμό ισχύος 1,92 ΜW στην θέση «Γέφυρα Περιβολίου» του Δήμου Σπερχειάδος του Νομού Φθιώτιδας (βλ. την σχετική απόφαση 1797/2010 της Ρυθμιστικής Αρχής Ενέργειας, http://www.rae.gr/old/lic/licenses/RAE_1797-2010.pdf). Προφανώς ο Δήμαρχος Διονύσου, Γιάννης Καλαφατέλης, ανανέωσε τις υπηρεσίες της κα. Γιδαράκη προκειμένου εκείνη να μην αντιμετωπίσει πρόβλημα επιβίωσης...\n5) Θέση Ειδικού Συνεργάτη σε θέματα 'Τηλεπληροφορικής'. Η εν λόγω θέση παραμένει προσωρινά κενή. Έχει όμως εκδοθεί η αντίστοιχη προκήρυξη/πρόσκληση εκδήλωσης ενδιαφέροντος (Αριθμός Πρωτοκόλλου 5211, Αριθμός Διαδικτυακής Ανάρτησης Β44ΗΩ93-Θ23, http://et.diavgeia.gov.gr/f/dhmos_dionysou/ada/%CE%9244%CE%97%CE%A993-%CE%9823), η οποία αναφέρει ρητά ως προϋπόθεση οι υποψήφιοι να είναι 'πτυχιούχοι ΤΕΙ στους τομείς Τηλεπληροφορικής και Διοίκησης'. Πού είναι το πρόβλημα? Στο γεγονός ότι σε ολόκληρη την Ελλάδα μόνο ένα τμήμα ΤΕΙ φέρει αυτόν το διπλό τίτλο. Το Τμήμα Τηλεπληροφορικής και Διοίκησης ΤΕΙ Ηπείρου (Άρτα). Σε συνδιασμό με την οριακή προθεσμία μόλις πέντε ημερών για την κατάθεση των αιτήσεων, γίνεται εύκολα αντιληπτός ο 'φωτογραφικός' χαρακτήρας της προκήρυξης.\nΕιδικής αναφοράς χρήζει ο ορισμός του Μαλάτου Ανδρέα του Λεωνίδα στην θέση του Γενικού Γραμματέα του Δήμου Διονύσου (Αριθμός Πρωτοκόλλου 1231, Αριθμός Διαδικτυακής Ανάρτησης ΒΟΧΩΩ93-2Σ6, http://et.diavgeia.gov.gr/f/dhmos_dionysou/ada/%CE%92%CE%9F%CE%A7%CE%A9%CE%A993-2%CE%A36). Σύμφωνα με το επίσημο έγγραφο, για τη δαπάνη της μισθοδοσίας του υπάρχει εγγεγραμμένη πίστωση ποσού 42 044 ευρώ! Εφ'όσον η θητεία της δημοτικής αρχής υπολογίζεται - εκτός απροόπτου - μέχρι τα μέσα του 2014, οι ετήσιες απολαβές του Γενικού Γραμματέα (Ιανουάριος 2012-Ιούνιος 2014) θα ανέλθουν σε 16 800 ευρώ. Ας σημειωθεί πως ο κ. Μαλάτος το προηγούμενο έτος είχε διατελέσει Γενικός Γραμματέας του Δήμου Ηρακλείου Αττικής (Απόφαση υπ'αριθμόν 1/3−1−2011 του Δημάρχου Ηρακλείου Αττικής, δημοσιευμένη στην Εφημερίδα της Κυβερνήσεως - Τεύχος 3 - Αρ. Φύλλου 11 - 17 Ιανουαρίου 2011). Πρόκειται επομένως περί τυπικής περίπτωσης ανταλλαγής εξυπηρετήσεων μεταξύ Δημάρχων.\nΚανονικά θα απονέμαμε 'συγχαρητήρια' στο Δήμαρχο Διονύσου για τα κοινωνικά κριτήρια που δεν εφαρμόζει στις προσλήψεις. Κατ'εξαίρεση δίνουμε 'διπλά συγχαρητήρια' σε όσους δημότες του παρείχαν ψήφο εμπιστοσύνης...\nΑναρτήθηκε από SKANDALO στις 3:58 μ.μ. 0 σχόλια\nΕτικέτες Γιάννης Καλαφατέλης, Γιδαράκου Δήμητρα, Καρζής Γιώργος, Μαλάτος Ανδρέας, Παραράς Δημήτρης, Συργκάνη Παρασκευή\nΗ ΕΛΛΑΔΑ ΕΧΕΙ ΧΡΗΜΑΤΑ ΓΙΑ ΤΑ ΠΡΟΓΡΑΜΜΑΤΑ ΤΟΥ ΝΑΤΟ\nΗ κυβέρνηση συνεργασίας ΠΑΣΟΚ-ΝΔ-ΛΑ.Ο.Σ., με διορισμένο Πρωθυπουργό τον τεχνοκράτη τραπεζίτη Λουκά Παπαδήμο, έχει αποδειχθεί εντελώς αφερέγγυα σε ό,τι αφορά μισθούς, συντάξεις, εργασιακές συνθήκες, ιατροφαρμακευτική περίθαλψη, εσωτερική ασφάλεια. Οι πολιτικές δεσμεύσεις διαψεύδονται επανειλημμένως, με τραγικά αποτελέσματα στο επίπεδο διαβίωσης των Ελλήνων.\nΗ Ελλάδα όμως τηρεί απαρέγκλιτα τις υποχρεώσεις της προς τον Οργανισμό του Βορειοατλαντικού Συμφώνου. Εξ ου και το Υπουργείο Εθνικής Άμυνας ενέκρινε δαπάνη ύψους 620 000 ευρώ για συμμετοχή σε προγράμματα του ΝΑΤΟ καθ'όλο το 2012 (http://et.diavgeia.gov.gr/f/ypetha/ada/%CE%9244%CE%A76-%CE%97%CE%95%CE%A0).\nΚαθώς η οικονομική συνεισφορά κάθε κράτους-μέλους στην προαναφερθείσα στρατιωτική συμμαχία επιμερίζεται σε διοικητικό προϋπολογισμό (civil budget), στρατιωτικό προϋπολογισμό (military budget) και στο αποκαλούμενο 'Πρόγραμμα Επένδυσης στην Ασφάλεια' (NATO Security Investment Programme), η συνολική δαπάνη για την Ελλάδα είναι πολλαπλάσια.\nΣύμφωνα με άρθρο του αμερικανικού ειδησεογραφικού δικτύου CBS, οι ΗΠΑ κατέβαλαν το 2010 το ποσό των 711,8 εκατομμυρίων δολαρίων, καλύπτοντας το 1/4 με 1/5 του τελικού προϋπολογισμού του ΝΑΤΟ (http://www.cbsnews.com/2100-202_162-20070541.html). Συνεπώς ο ετήσιος προϋπολογισμός ανέρχεται περίπου σε 2,8 έως 3,5 δις δολάρια. Βάσει του σχετικού πίνακα διαμοιρασμού των εξόδων (http://www.nato.int/cps/en/natolive/topics_67655.htm), η Ελλάδα καλύπτει το 0,8% του προαναφερθέντος προϋπολογισμού. Δηλαδή πληρώνει από 22,4 έως 28 εκατομμύρια δολάρια.\nΕννοείται πως έκτακτες επιχειρησιακές ανάγκες, όπως οι περυσινές επιθέσεις στη Λιβύη, επιβαρύνουν περαιτέρω το κόστος λειτουργίας του ευρωατλαντικού οργανισμού.\nΠροφανώς οι προτεραιότητες της Ελλάδας αιτιολογούν την σχετική δαπάνη. Όπως εξηγούν και τη μη υποβολή αιτήματος προσωρινής μείωσης ή αναστολής της ετήσιας συνεισφοράς στο ΝΑΤΟ. Κάποιος να ενημερώσει την κυβέρνηση Παπαδήμου ότι 'τα κάστρα πέφτουν εκ των έσω'...\nΑναρτήθηκε από SKANDALO στις 12:25 μ.μ. 0 σχόλια\nΕτικέτες ΛΑ.Ο.Σ., Λαϊκός Ορθόδοξος Συναγερμός, Λουκάς Παπαδήμος, ΝΑΤΟ, Νέα Δημοκρατία, ΠΑΣΟΚ\nΠΡΟΣΧΕΔΙΑΣΜΕΝΗ ΝΟΘΕΙΑ ΣΤΙΣ ΕΣΩΚΟΜΜΑΤΙΚΕΣ ΕΚΛΟΓΕΣ ΤΟΥ ΠΑΣΟΚ\nΗ διαδικασία ανάδειξης της νέας ηγεσίας του Πανελληνίου Σοσιαλιστικού Κινήματος εξελίχθηκε σε ένα κακόγουστο πανηγύρι λόγω της προσχεδιασμένης και εκτεταμένης νοθείας του τελικού αποτελέσματος.\nΗ όλη μεθόδευση χαρακτηρίστηκε 'εκλογή', παρ'όλο που ο Ευάγγελος Βενιζέλος ήταν ο μοναδικός υποψήφιος. Επί της ουσίας κλήθηκαν οι ψηφοφόροι και τα στελέχη του ΠΑΣΟΚ να επικυρώσουν εκ των υστέρων μία ήδη ειλημμένη απόφαση.\nΣτην αντίστοιχη εσωκομματική μάχη του 2007, ο Ευάγγελος Βενιζέλος είχε ηττηθεί κατά κράτος επειδή έσπευσε - τυφλωμένος από την φιλοδοξία και την ματαιοδοξία του - να υφαρπάξει την θέση του Προέδρου του ΠΑΣΟΚ. Τότε είχαν συμμετάσχει περίπου 769 000 'φίλοι' & μέλη του κεντρώου κόμματος, ενώ οι υποψήφιοι 'αρχηγοί' ήταν τρεις. Ο Γιώργος Παπανδρέου συγκέντρωσε το 55,91% των ψήφων, ο Ευάγγελος Βενιζέλος το 38,18% και ο Κώστας Σκανδαλίδης το 5,74%. Παρατηρήθηκε μικρός αριθμός λευκών & άκυρων ψηφοδελτίων (βλ. Ηρώ Νικηφόρου, 'ΠΑΣΟΚ, ΕΚΛΟΓΙΚΗ ΔΙΑΔΙΚΑΣΙΑ ΑΝΑΔΕΙΞΗΣ ΠΡΟΕΔΡΟΥ, 11η Νοεμβρίου: Ανάλυση και συμπεράσματα', http://is.pasok.gr/wp-content/uploads/2009/10/pasok_case_study_11_11_2007.pdf).\nΌσον αφορά την χθεσινή διαδικασία, τα ΜΜΕ - επικαλούμενα στενούς συνεργάτες του Ευάγγελου Βενιζέλου - υπολογίζουν την προσέλευση σε περίπου 200-240 χιλιάδες άτομα (βλ. εφημερίδες 'Πρώτο Θέμα', http://www.protothema.gr/politics/article/?aid=184101, και 'ΤΑ ΝΕΑ', http://www.tanea.gr/ellada/article/?aid=4703877). Αφαιρώντας τα λευκά & τα άκυρα ψηφοδέλτια, το ποσοστό αποδοχής του διαδόχου του Γιώργου Παπανδρέου ανέρχεται σε 97%.\nΔηλαδή το 2007, έχοντας προηγηθεί η απρόσμενη νίκη της Νέας Δημοκρατίας στις εθνικές εκλογές (με 3,5 ποσοστιαίες μονάδες διαφορά), με την πόλωση εντός του ΠΑΣΟΚ να υπαγορεύει την εν πολλοίς ουδέτερη υποψηφιότητα του Κώστα Σκανδαλίδη, προσήλθαν 769 000 εσωκομματικοί ψηφοφόροι. Το 2012, με το δικομματισμό να καταρρέει και την 'μεγάλη σοσιαλιστική παράταξη' να εμφανίζει μονοψήφια δημοσκοπικά ποσοστά, πάνω από 200 000 συμπολίτες μας έσπευσαν να ψηφίσουν τον Υπουργό Οικονομικών Ευάγγελο Βενιζέλο?!\nΤον ίδιο Ευάγγελο Βενιζέλο που εισηγήθηκε (επί Πρωθυπουργίας Κώστα Σημίτη) το 'Νόμο περί μη ευθύνης Υπουργών'?! Τον διατελέσαντα Υπουργό Πολιτισμού (Νοέμβριος 2001 - Μάρτιος 2004) κατά την προετοιμασία των Ολυμπιακών Αγώνων 'Αθήνα 2004', όπου και σημειώθηκαν μαζικές υπερτιμολογήσεις και αλόγιστες σπατάλες?! Τον διατελέσαντα Υπουργό Άμυνας (Οκτώβριος 2009 - Ιούνιος 2011) που δέχθηκε να παραλάβει τα ελαττωματικά υποβρύχια τύπου 214 του γερμανικού ομίλου ThyssenKrupp Marine Systems, παραγγέλνοντας ταυτόχρονα και εν μέσω οικονομικής κρίσης άλλα δύο πανομοιότυπα υποβρύχια?! Τον Συνταγματολόγο που θέσπισε το 'ειδικό τέλος ακινήτων' και το ενσωμάτωσε εκβιαστικά στους λογαριασμούς ρεύματος, παρά την ρητή αντίθεση της Ευρωπαϊκής Επιτροπής και της Ελληνικής Δικαιοσύνης?!\nΠροφανώς ο κ. Βενιζέλος επιθυμεί να προβάλλει τη δήθεν 'μαζική συμμετοχή' προκειμένου να καλλιεργήσει και να διατηρήσει μία προσδοκία δυναμικής εκλογικής επανάκαμψης. Σε αυτό το σκεπτικό εντάσσεται η ρητορική του για 'νέο ξεκίνημα'. Ωσάν όλες οι πολιτικές αποφάσεις της τελευταίας διετίας (Μνημόνιο, ΔΝΤ, Τρόικα, Νέα Δανειακή Σύμβαση-PSI) και η καταστροφή που αυτές προκάλεσαν στον κοινωνικό ιστό της Ελλάδας να έχουν ήδη διαγραφεί από την συλλογική μνήμη.\nΣτις εσωκομματικές εκλογές του ΠΑΣΟΚ εφαρμόσθηκε οργανωμένο σχέδιο νοθείας. Το εν λόγω σχέδιο εκπονήθηκε από τον επίδοξο 'ηγέτη', με την αγαστή συνεργασία και συνενοχή του 'σκληρού κομματικού πυρήνα'. Το όφελος για αμφότερες τις πλευρές ήταν η πολιτική - και κατά συνέπεια και η εργασιακή/βιοποριστική - τους επιβίωση.\nΟι αποδείξεις περί της αλήθειας των ισχυρισμών μας ταξινομούνται σε αντικειμενικές (= δηλαδή δημόσιες παρατηρήσεις) και υποκειμενικές (= δηλαδή προσωπικές μαρτυρίες). Σας τις παραθέτουμε ακολούθως:\n1) Δεν υπήρχε ούτε λίστα ονομάτων ανά εκλογικό κέντρο/Καλλικρατικό Δήμο ούτε ενιαίος (πανελλήνιος) ονομαστικός κατάλογος, είτε σε έντυπη είτε σε ηλεκτρονική μορφή (άμεσα προσβάσιμη από το διαδίκτυο). Οπότε δεν υπήρχε δυνατότητα παρεμπόδισης πολλαπλής ψήφου.\n2) Δεν υπήρχε παραβάν και δεν παρέχονταν φάκελοι, άρα εξέλειπαν οι προϋποθέσεις μυστικής ψηφοφορίας.\n3) Δεν υπήρχαν ανεξάρτητοι παρατηρητές. Οι εφορευτικές επιτροπές απαρτίζονταν αποκλειστικά από κομματικά στελέχη. Η παρουσία δημοσιογράφων ήταν αποσπασματική, τόσο χρονικά όσο και χωρικά.\n4) Στα κιτία απόθεσης του χρηματικού αντιτίμου δεν υπήρχαν παρά ελάχιστα κέρματα των 2 ευρώ. Αντιθέτως περιέχονταν χαρτονομίσματα ποικίλης αξίας (ακόμη και των 20 ή 50 ευρώ), ενώ η πλειοψηφία των ψηφοφόρων ήταν ηλικιωμένοι/συνταξιούχοι. Μια μικρή αλλά ουσιαστική λεπτομέρεια είναι ότι δεν δόθηκε οποιοδήποτε αποδεικτικό ψήφου ή οικονομικής συνεισφοράς.\nΟι προσωπικές μαρτυρίες συνοψίζονται στο εξής:\nΣτα εκλογικά κέντρα των βορείων και δυτικών προαστίων που επισκεφθήκαμε, άτομα που συναποτελούσαν την εκάστοτε εφορευτική επιτροπή προσέθεταν ανά διαστήματα 'ψήφους' στο σχετικό διάφανο κουτί. Προέβαιναν στην συγκεκριμένη ενέργεια στα συχνά (ομολογουμένως) διαστήματα που δεν υπήρχε πολυπληθής παρουσία κόσμου - ενίοτε με την σιωπηρή συγκατάθεση του περιστασιακού παρευρισκομένου. Επίσης στα μισά - τουλάχιστον - εκλογικά τμήματα δεν υπήρχαν λευκά ψηφοδέλτια. Δηλαδή δεν υφίστατο ούτε καν η στοιχειώδης επιλογή μεταξύ 'Βενιζέλου' ή 'Λευκού', υποχρεώνοντας τους όποιους διαφωνούντες προσήλθαν είτε να αποχωρήσουν άπραγοι είτε να ρίξουν 'άκυρο'. Τέλος, σε τρεις περιπτώσεις, είμασταν μάρτυρες 'γνώριμων φυσιογνωμιών' που είχαμε πρωτοαντικρίσει σε έτερο εκλογικό κέντρο μερικές ώρες νωρίτερα. Συνδιάζοντας την παραπάνω πληροφορία με τα χαρτονομίσματα εντός των κιτίων, καταλήγουμε στο συμπέρασμα πως 'τοπικοί κομματάρχες' ανέλαβαν εργολαβικά την κάλυψη της εξατομικευμένης υποχρέωσης καταβολής των 2 ευρώ.\nΕπειδή θέλουμε να είμαστε απολύτως ειλικρινείς μαζί σας, οφείλουμε να παραδεχθούμε πως δεν διαπιστώσαμε 'ιδίοις όμμασι' φαινόμενα χρηματισμού ψηφοφόρων. Ούτως ή άλλως, σε ένα κόμμα που είναι καταχρεωμένο και οφείλει δεδουλευμένα μηνών στους υπαλλήλους του, κάτι τέτοιο θα ήταν λογιστικά ανέφικτο.\nΚαταγγελίες για νοθεία έκανε ο πάλαι ποτέ βουλευτής του ΠΑΣΟΚ, κ. Στέφανος Τζουμάκας (βλ. εφημερίδα 'Πρώτο Θέμα', http://www.protothema.gr/politics/article/?aid=184123). Εντούτοις, ακόμη και αν υπήρχαν συνυποψήφιοι, η νίκη Βενιζέλου θα ήταν μάλλον ανεμπόδιστη. Αυτό επ'ουδενί δεν αιτιολογεί τις αντιδημοκρατικές και παράνομες πρακτικές που για μία ακόμη φορά προσέδωσαν στο ΠΑΣΟΚ χαρακτηριστικά γνωρίσματα της δεξιάς-ακροδεξιάς.\nΥποθέτουμε ότι η χαρά των γνωστών πουλημένων 'συναδέλφων' δημοσιογράφων στα καθεστωτικά ΜΜΕ για την 'επιτυχία' του Ευάγγελου Βενιζέλου είναι η πιο ανάγλυφη απόδειξη της ποιότητος χαρακτήρα του νέου 'ηγέτη' του ΠΑΣΟΚ...\nΑναρτήθηκε από SKANDALO στις 5:41 π.μ. 0 σχόλια\nΕτικέτες εσωκομματικές εκλογές ΠΑΣΟΚ, Ευάγγελος Βενιζέλος, ΜΜΕ, ΠΑΣΟΚ\nΗ COSMOTE ΔΙΑΦΗΜΙΖΕΙ ΤΙΣ ΕΠΙΧΕΙΡΗΣΕΙΣ ΤΟΥ ΚΩΣΤΑ ΓΙΑΝΝΙΚΟΥ\nΟ πάροχος κινητής τηλεφωνίας Cosmote, θυγατρική εταιρεία του τηλεπικοινωνιακού ομίλου ΟΤΕ, εγκαινίασε συνεργασία με τον μεγαλομέτοχο του ALTER κ. Κώστα Γιαννίκο.\nΤον ίδιο Κώστα Γιαννίκο που εκμεταλλεύθηκε, μαζί με τον έτερο μεγαλομέτοχο κ. Γιώργο Κουρή, τον τηλεοπτικό σταθμό ALTER προκειμένου να διαφημίζει τα υποπροϊόντα του (περιοδικά, μουσικά cd, εφημερίδες, θεατρικές παραστάσεις, βιβλία). Τον ίδιο Κώστα Γιαννίκο που τελικά εγκατέλειψε καταχρεωμένο το ALTER - με τις οφειλές να ανέρχονται σε 500 εκατομμύρια ευρώ - και απλήρωτους τους περίπου 650 εργαζομένους του.\nΤον υπόδικο Κώστα Γιαννίκο, που είχε συλληφθεί το Νοέμβριο του 2011 για οφειλές Φ.Π.Α. 1,2 εκατομμυρίων ευρώ προς το Δημόσιο και αφέθηκε προσωρινά ελεύθερος (με τον περιοριστικό όρο της απαγόρευσης εξόδου από την χώρα), λόγω της ένταξης του ALTER στο άρθρο 99 του πτωχευτικού κώδικα (βλ. εφημερίδα 'Ελευθεροτυπία', http://www.enet.gr/?i=news.el.article&id=327823).\nΤον Κώστα Γιαννίκο που έστησε ολόκληρο απεργοσπαστικό μηχανισμό προκειμένου να συνεχίσει να εκδίδει το περιοδικό 'TiVo' - κάτι που επέτυχε πρόσκαιρα μέσω της 'Τυποεκδοτικής' (= εταιρείας συμφερόντων ΚΚΕ) - μετονομάζοντάς το απλώς σε 'Tivi' (βλ. παλαιότερη ανάρτησή μας, http://skandaloblog.blogspot.com/2012/01/alter.html).\nΤον Κώστα Γιαννίκο που αποπειράται να πουλήσει την εφημερίδα 'Ο Κόσμος του Επενδυτή', μην καταβάλλοντας τα δεδουλευμένα. Δεν εκπλήσσει που οι εργαζόμενοι στα διάφορα έντυπα που εκδίδει η εταιρεία Bestend (http://www.kte.gr/) δημιούργησαν το δικό τους blog, όπου καταγγέλουν τις μεθοδεύσεις και την αναλγησία του 'επιχειρηματία' Γιαννίκου (http://ergazomenoiependyti.wordpress.com/).\nΑυτό το 'υποκείμενο' επέλεξε η Cosmote για να προωθήσει τα προϊόντα της. Η διμερής συνεργασία αφορά το πρόγραμμα '2 FOR ONE' (http://www.2forone.gr/), βάσει του οποίου παρέχεται η δυνατότητα αγοράς δύο εισιτηρίων στην τιμή του ενός για οποιαδήποτε παράσταση των θεάτρων της 'Ελληνικής Θεαμάτων' (http://www.ellthea.gr/). Η προσφορά προϋποθέτει την αποστολή sms σε πενταψήφιο αριθμό ειδικής χρέωσης της Cosmote.\nΗ Cosmote επιδεικνύει για μία ακόμη φορά την 'εταιρική της ευθύνη'...\nΑναρτήθηκε από SKANDALO στις 9:48 μ.μ. 0 σχόλια\nΕτικέτες Κώστας Γιαννίκος, ΜΜΕ, ALTER, Cosmote\nΟ ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ, ΦΙΛΙΠΠΟΣ ΣΑΧΙΝΙΔΗΣ, ΚΑΙ Η ΕΠΙΧΟΡΗΓΗΣΗ 500 000 ΕΥΡΩ ΣΤΗΝ ΟΜΟΣΠΟΝΔΙΑ ΣΥΛΛΟΓΩΝ ΥΠΟΥΡΓΕΙΟΥ ΟΙΚΟΝΟΜΙΚΩΝ\nΜε τον Αναπληρωτή Υπουργό Οικονομικών Φίλιππο Σαχινίδη είχαμε πρωτοασχοληθεί εξαιτίας του δανείου 3,5 εκατομμυρίων ευρώ που έλαβε ο Πτηνοτροφικός Συνεταιρισμός Άρτας. Τότε ο κ. Σαχινίδης, με συμπαραστάτη τον τέως Υφυπουργό Αγροτικής Ανάπτυξης και μετέπειτα αντιπρόεδρο της Βουλής κ. Βαγγέλη Αργύρη, είχε υποβοηθήσει με 'φωτογραφική' νομοθετική διάταξη τη δανειοδότηση του καταχρεωμένου συνεταιρισμού. Τελικά ο Πτηνοτροφικός Συνεταιρισμός Άρτας εισέπραξε τα χρήματα και περίπου ένα μήνα αργότερα υπέβαλε αίτηση υπαγωγής στο άρθρο 99 του πτωχευτικού κώδικα. Το πλήρες άρθρο είναι διαθέσιμο στην ηλεκτρονική διεύθυνση http://skandaloblog.blogspot.com/2011/12/blog-post_10.html.\nΑυτή την φορά ο Φίλιππος Σαχινίδης αποφάσισε την επιχορήγηση της Ομοσπονδίας Συλλόγων Υπουργείου Οικονομικών (Ο.Σ.Υ.Ο) με το ποσό των 500 000 €, για την παιδική κατασκήνωση των υπαλλήλων του Υπ. Οικονομικών. Η σχετική απόφαση, με ΑΔΑ (= Αριθμό Διαδικτυακής Ανάρτησης) Β440Η-ΟΕΩ, είναι αναρτημένη στον ιστότοπο του Προγράμματος 'ΔΙΑΥΓΕΙΑ' (http://et.diavgeia.gov.gr/f/minfin/ada/%CE%92440%CE%97-%CE%9F%CE%95%CE%A9).\nΑναρτήθηκε από SKANDALO στις 11:55 μ.μ. 0 σχόλια\nΕτικέτες ΠΑΣΟΚ, Σαχινίδης Φίλιππος\nΤΟ ΕΛΛΗΝΙΚΟ ΔΗΜΟΣΙΟ ΠΛΗΡΩΝΕΙ ΤΗΝ INTRASOFT ΤΟΥ ΣΩΚΡΑΤΗ ΚΟΚΚΑΛΗ ΓΙΑ ΠΡΟΣΒΑΣΗ ΣΕ ΔΗΜΟΣΙΑ ΕΓΓΡΑΦΑ\nΗ ιδιωτική εταιρεία Intrasoft του Σωκράτη Κόκκαλη διαχειρίζεται τη βάση νομικών δεδομένων 'NOMOS'. Σύμφωνα με όσα αναγράφονται στον σχετικό ιστότοπο (http://lawdb.intrasoftnet.com/), η 'NOMOS' περιλαμβάνει:\n- Το σύνολο της Ελληνικής Νομοθεσίας (Κωδικοποιημένης), με παροχή ισχύοντος - προϊσχύσαντος δικαίου και διασύνδεση αφενός των εξουσιοδοτικών διατάξεων Νομοθετημάτων με τα κατά εξουσιοδότηση αυτών εκδοθέντα Διατάγματα και Υπουργικές Αποφάσεις και αφετέρου με την ερμηνευτική ή σχετική νομολογία, νομική αρθρογραφία και γνωμοδοτήσεις του Νομικού Συμβουλίου του Κράτους.\n- Το Δίκαιο της Ε.Ε (στην ελληνική γλώσσα) καθώς και τη Νομολογία του Δικαστηρίου Ευρωπαϊκών Κοινοτήτων, μέσω της ενσωματωμένης στη ΝΟΜΟΣ βάσεως δεδομένων CELEX της Ευρωπαϊκής Ενώσεως.\n- Σημαντική Νομολογία όλων των δικαστηρίων από το έτος 1980 περίπου μέχρι σήμερα.\n- Αποδελτιωμένη (από 35 νομικά περιοδικά) σε περιλήψεις νομική αρθρογραφία (άρθρα, μελέτες) των τελευταίων 30 περίπου ετών πλέον πρόσθετου υλικού όπως π.χ. οι γνωμοδοτήσεις του ΝΣΚ, Εγκύκλιοι του Υπουργείου Οικονομικών κλπ.\nΌπως διαπιστώνετε, με μόνη εξαίρεση τα άρθρα και τις μελέτες των επιστημονικών περιοδικών (scientific journals), το σύνολο των δεδομένων της 'NOMOS' είναι νομικά έγγραφα των νομοθετικών και δικαστικών οργάνων Ελλάδας & Ευρωπαϊκής Ένωσης.\nΔηλαδή δημόσια ή, ορθότερα, κρατικά έγγραφα. Πράγματι ένας ιδιώτης δεν δύναται να έχει ελεύθερη πρόσβαση στο νομοθετικό υλικό. Απαιτείται είτε συνδρομή είτε καταβολή αντιτίμου/ανά αιτούμενο έγγραφο.\nΑυτό όμως δεν ισχύει για τα κράτη. Η εθνική νομοθεσία και οι δικαστικές αποφάσεις των εθνικών δικαστηρίων είναι προϊόν του κρατικού μηχανισμού. Παρομοίως, η κοινοτική νομοθεσία και οι δικαστικές αποφάσεις του ΔΕΚ είναι προϊόν της Ευρωπαϊκής Ένωσης και ως εκ τούτου διαθέσιμα στα κράτη-μέλη.\nΑντί το Ελληνικό Δημόσιο να οργανώσει τη δική του βάση δεδομένων, με όποια εμπορική διάσταση (= δηλαδή δυνατότητα κρατικών εσόδων) μπορεί να έχει ένα τέτοιο εγχείρημα, επιλέγει να πληρώνει αδρά την εταιρεία του κ. Σωκράτη Κόκκαλη. Μάλιστα η εταιρεία Intrasoft International (που απορρόφησε την Intracom IT Services - επίσης συμφερόντων Κόκκαλη) έχει έδρα το Λουξεμβούργο. Συνεπώς δεν διέπεται από τις ίδιες φορολογικές υποχρεώσεις των υπολοίπων εταιρειών που έχουν έδρα και επιχειρηματική δραστηριότητα στην Ελλάδα.\nΟρισμένες από τις δημόσιες υπηρεσίες & οργανισμούς που έχουν συνάψει συμβάσεις με την Intrasoft International - όπως αποδεικνύεται από τις αντίστοιχες δημοσιευμένες αποφάσεις στο Πρόγραμμα 'ΔΙΑΥΓΕΙΑ' - είναι οι ακόλουθες:\n1) Γενική Γραμματεία Εμπορίου του Υπουργείου Οικονομίας, Ανταγωνιστικότητας & Ναυτιλίας. Η χρέωση ανέρχεται σε 5935 ευρώ για την χρονική περίοδο από 02/03/2012 έως 31/12/2012. Το πλήρες κείμενο, με ΑΔΑ (= Αριθμό Διαδικτυακής Ανάρτησης) Β44ΕΦ-3ΑΦ, είναι διαθέσιμο στην ηλεκτρονική διεύθυνση http://et.diavgeia.gov.gr/f/ypean/ada/%CE%9244%CE%95%CE%A6-3%CE%91%CE%A6.\n2) Γενικό Λογιστήριο του Κράτους. Η χρέωση ανέρχεται σε 14 438 ευρώ για την χρονική περίοδο από 01/08/2011 έως 31/07/2012. Το πλήρες κείμενο, με ΑΔΑ (= Αριθμό Διαδικτυακής Ανάρτησης) 45ΠΑΗ-Β1Ι, είναι διαθέσιμο στην ηλεκτρονική διεύθυνση http://et.diavgeia.gov.gr/f/minfin/ada/45%CE%A0%CE%91%CE%97-%CE%921%CE%99.\n3) Επαγγελματικό Επιμελητήριο Πειραιά. Η χρέωση ανέρχεται σε 733 ευρώ για ηλεκτρονική πρόσβαση 40 ωρών εντός του 2012. Το πλήρες κείμενο, με ΑΔΑ (= Αριθμό Διαδικτυακής Ανάρτησης) ΒΟΝΧ469ΗΡΖ-2ΡΣ, είναι διαθέσιμο στην ηλεκτρονική διεύθυνση http://et.diavgeia.gov.gr/f/eep/ada/%CE%92%CE%9F%CE%9D%CE%A7469%CE%97%CE%A1%CE%96-2%CE%A1%CE%A3.\nΠολλαπλασιάστε τώρα τα προαναφερθέντα (ενδεικτικά) ποσά με το σύνολο των κρατικών φορέων. Τέλος, αναρωτηθείτε για το λόγο ύπαρξης της Γενικής Γραμματείας Πληροφοριακών Συστημάτων (http://www.gsis.gr/), του Νομικού Συμβουλίου του Κράτους (http://www.nsk.gov.gr/webnsk/) καθώς και της Διεύθυνσης Πληροφορικής & της Νομικής Υπηρεσίας κάθε Υπουργείου...\nΑναρτήθηκε από SKANDALO στις 6:37 μ.μ. 1 σχόλια\nΕτικέτες Νέα Δημοκρατία, ΠΑΣΟΚ, Σωκράτης Κόκκαλης, Intracom, Intrasoft, Intrasoft International\nΗ ΔΗΜΟΚΡΑΤΙΚΗ ΑΡΙΣΤΕΡΑ ΚΑΤΕΚΡΙΝΕ ΓΕΡΜΑΝΙΚΟ ΑΡΙΣΤΕΡΟ ΚΟΜΜΑ ΠΟΥ ΚΑΤΑΨΗΦΙΣΕ ΤΟ ΝΕΟ ΜΝΗΜΟΝΙΟ\nΕνώ η Δημοκρατική Αριστερά (ΔΗΜ.ΑΡ.) του Φώτη Κουβέλη καταψήφισε τη Νέα Δανειακή Σύμβαση-PSI, καταγγέλοντάς την ως αναποτελεσματική και εθνικά ζημιογόνα, εντούτοις καταδίκασε το αριστερό κόμμα του Γερμανικού Κοινοβουλίου Die Linke επειδή έπραξε ακριβώς το ίδιο!\nΗ ανακοίνωση της 28ης Φεβρουαρίου 2011 του υπεύθυνου του Τομέα Εξωτερικής και Ευρωπαϊκής Πολιτικής της ΔΗΜ.ΑΡ., κ. Γεράσιμου Γεωργάτου, ανέφερε χαρακτηριστικά: 'Τουλάχιστον απογοήτευση προκάλεσε η καταψήφιση του πακέτου βοήθειας προς την Ελλάδα από το κόμμα "Aριστερά" (Die Linke), κατά τη σημερινή ψηφοφορία στη γερμανική βουλή. Αυτές τις κρίσιμες και δύσκολες ώρες η Ελλάδα και οι έλληνες πολίτες χρειάζονται την άμεση και έμπρακτη αλληλεγγύη αντί για τον επαναστατικό δρόμο του συμβιβασμού με το λαϊκισμό. Ευτυχώς, άλλες προοδευτικές μεταρρυθμιστικές δυνάμεις - SPD και Πράσινοι -, δεν ακολούθησαν τον ίδιο ολισθηρό δρόμο στο γερμανικό κοινοβούλιο.'\nΣημειώνεται πως το Die Linke αιτιολόγησε την καταψήφιση του Μνημονίου 2, αναφερόμενο στα μέτρα σκληρής λιτότητας που θα επιφέρουν την εξαθλίωση του ελληνικού λαού και (ως εκ τούτου) πρέπει να αντικατασταθούν από πιο δίκαιες οικονομικές μεταρρυθμίσεις.\nΜόλις έγινε αντιληπτό το 'φιάσκο', η ΔΗΜ.ΑΡ. έσπευσε να εξαφανίσει τη δήλωση από τον επίσημο ιστότοπο του κόμματος (http://www.dimokratikiaristera.gr/home/press) και, εν συνεχεία, ανήρτησε 'διευκρινιστική δήλωση' του κ. Γεράσιμου Γεωργάτου βάσει της οποίας: 'Για την αποκατάσταση της πραγματικότητας θέλω να διευκρινίσω ότι η επικριτική ανακοίνωσή μου για την ψήφο της Αριστεράς στο Γερμανικό Κοινοβούλιο, η οποία από λάθος συνοδεύτηκε με την ιδιότητά μου ως υπεύθυνου του Τομέα Εξωτερικής και Ευρωπαϊκής Πολιτικής του κόμματος, απηχεί αυστηρά προσωπικές μου απόψεις και όχι την επίσημη θέση της ΔΗΜ.ΑΡ.'\nΤο σχετικό link είναι το ακόλουθο http://www.dimokratikiaristera.gr/epikairotita/katalogos-deltion-graf-typou/2906-diefkrinistiki-dilosi-tou-gerasimou-georgatou-melous-tis-e-e-tis-dimar-gia-ti-stasi-tou-die-linke-sti-germaniki-vouli.\nΗ αρχική δήλωση εις βάρος του Die Linke αναμεταδώθηκε από πολλά sites & blogs, όπως το 'Iskra.gr' (http://www.iskra.gr/index.php?option=com_content&view=article&id=6800:die-linke-&catid=72:dr-ekdilosis&Itemid=279).\nΟυδείς περίμενε σοβαρότητα από το καιροσκοπικό κόμμα του Φώτη Κουβέλη, ο οποίος με αοριστολογίες και συνονθύλευμα ιδεολογιών προσπαθεί να παραστήσει τον 'ηγέτη' και να διασφαλίσει το μελλοντικό του εισόδημα ως βουλευτής. Απλά δεν αναμέναμε να το επιβεβαιώνει τόσο συχνά.\nΑναρτήθηκε από SKANDALO στις 6:25 μ.μ. 0 σχόλια\nΕτικέτες ΔΗΜ.ΑΡ., Δημοκρατική Αριστερά, Φώτης Κουβέλης\nΟ ΠΡΟΕΔΡΟΣ ΤΗΣ ΒΟΥΛΗΣ, ΦΙΛΙΠΠΟΣ ΠΕΤΣΑΛΝΙΚΟΣ, ΑΠΕΚΡΥΨΕ ΤΙΣ ΔΗΛΩΣΕΙΣ ΠΟΘΕΝ ΕΣΧΕΣ ΤΩΝ ΒΟΥΛΕΥΤΩΝ\nΤο ότι στην Ελλάδα έχουμε κατ'επίφαση δημοκρατικό πολίτευμα δεν αποτελεί είδηση. Εντούτοις μας εντυπωσιάζει το γεγονός ότι οι συμπολίτες μας έχουν τόσο ασθενή μνήμη και οι πολιτικοί μας τόσο μεγάλο θράσος. Σαν οι ψηφοφόροι να έχουν συνηθίσει τη διαπλοκή, το ψέμα, την κοινωνική αδικία, την ανελευθερία και, αντίστοιχα, σαν οι πολιτευτές να έχουν συνειδητοποιήσει τη δουλοπρέπεια, τη διχόνοια, την αδιαφορία, την ανοησία των εκλογικών 'πελατών' τους.\nΠολύς λόγος έχει γίνει για τις δηλώσεις 'πόθεν έσχες' των Ελλήνων βουλευτών. Στις 20 Δεκεμβρίου 2011, κατόπιν της σύμφωνης γνώμης τόσο της Επιτροπής Ελέγχου όσο και της Αρχής Προστασίας Δεδομένων Προσωπικού Χαρακτήρα, αναρτήθηκαν για πρώτη φορά οι προαναφερθείσες δηλώσεις βουλευτών & ευρωβουλευτών στον ιστότοπο του Ελληνικού Κοινοβουλίου. Αφορούσαν το Οικονομικό Έτος 2010, δηλαδή επρόκειτο για δηλώσεις που υποβλήθησαν μεν το 2010 αλλά περιέγραφαν την περιουσιακή κατάσταση που ίσχυε το 2009 (αποκαλούμενο και ως 'Έτος Χρήσης').\nΌπως μάλιστα ανέφερε η σχετική ανακοίνωση της Βουλής, 'Σημειώνεται ότι η ανάρτηση στο διαδίκτυο των «πόθεν έσχες» αποτελούσε δέσμευση του Προέδρου της Βουλής κ. Φίλιππου Πετσάλνικου από τις πρώτες ημέρες ανάληψης των καθηκόντων του.' (http://www.hellenicparliament.gr/Enimerosi/Deltia-Typou/?press=5b0e9fab-de40-4032-a4da-e1655f82195c).\nΗ δέσμευση του κ. Πετσάλνικου διήρκεσε περίπου δύο μήνες. Εν συνεχεία, η προσήλωση στη διαφάνεια και το δημόσιο συμφέρον αντικαταστάθηκε από την μυστικοπάθεια και την συντεχνιακή λογική των 'εκπροσώπων του έθνους'.\nΟι δηλώσεις πόθεν έσχες δεν είναι πλέον διαθέσιμες στον Έλληνα πολίτη. Αφαιρέθηκαν από τον ιστότοπο της Βουλής. Πραγματοποιώντας αναζήτηση στο Google, υπάρχει ακόμη η δυνατότητα εύρεσης της προσωρινά αποθηκευμένης σελίδας (http://webcache.googleusercontent.com/search?q=cache:_u4F7gzG1WYJ:pothen.hellenicparliament.gr/+&cd=2&hl=el&ct=clnk&gl=gr). Όμως το Google ανανεώνει κατά τακτά χρονικά διαστήματα τον κατάλογο αποθηκευμένων ιστοσελίδων του, οπότε η πλήρης αδυναμία πρόσβασης στα περιουσιακά στοιχεία των 'εθνοσωτήρων' είναι απλώς ζήτημα χρόνου.\nΔυστυχώς για τους Έλληνες βουλευτές & ευρωβουλευτές, αρκετοί ιστότοποι και blogs έχουν κρατήσει αντίγραφα των επίμαχων στοιχείων. Ομοίως πράξαμε και εμείς. Όποιος αναγνώστης μας θελήσει να ενημερωθεί για τις 'Δηλώσεις Περιουσιακής Κατάστασης Χρήσης 2009', αρκεί να επικοινωνήσει μαζί μας στο e-mail skandaloblog@freemail.gr και εμείς θα του αποστείλουμε τον αναλυτικό (αλφαβητικό) πίνακα.\nΑναρτήθηκε από SKANDALO στις 8:21 π.μ. 0 σχόλια\nΕτικέτες ΚΚΕ, ΛΑ.Ο.Σ., Νέα Δημοκρατία, ΠΑΣΟΚ, πόθεν έσχες, ΣΥ.ΡΙΖ.Α., Φίλιππος Πετσάλνικος\nΤΟ ΚΚΕ, ΜΕΤΑ ΤΟΥΣ 'ΑΓΑΝΑΚΤΙΣΜΕΝΟΥΣ', ΚΑΤΑΔΙΚΑΖΕΙ ΚΑΙ ΤΟ ΚΙΝΗΜΑ ΤΗΣ ΠΑΤΑΤΑΣ\nΤο Κομμουνιστικό Κόμμα Ελλάδος είχε σπεύσει να κατακρίνει το 'Κίνημα των Πλατειών', με την αιτιολογία ότι ο αυθορμητισμός και το ακομμάτιστο των 'Αγανακτισμένων' δεν συνεπάγεται συνειδητοποιημένη και στοχευμένη πράξη αντίστασης.\nΗ εφημερίδα του ΚΚΕ 'Ριζοσπάστης' αναπαρήγαγε ακόμη και θεωρίες συνομωσίας, με ερωτήματα του τύπου 'Ποιοι κρύβονται πίσω απ' αυτές τις διαδικασίες; Γιατί δεν εμφανίζονται οι «καθοδηγητές»; Είναι δυνατόν να αναπτύσσεται ένα τέτοιο κίνημα χωρίς την ύπαρξη στοιχειώδους οργάνωσης και μάλιστα σε πανευρωπαϊκό συντονισμό; Ποιοι κρύβονται πίσω από τα τουίτερ και τα φέισμπουκ;' (βλ. εφημερίδα 'Ριζοσπάστης', http://www2.rizospastis.gr/story.do?id=6286955&publDate=7/6/2011).\nΤο ΚΚΕ ενοχλήθηκε από την συλλήβδην απόρριψη των υπαρχόντων πολιτικών δυνάμεων από το 'Κίνημα των Πλατειών'. Στάθηκε στην έλλειψη συγκεκριμένων προτάσεων-θέσεων. Αναφέρθηκε στην 'ευνοϊκή' προβολή των 'Αγανακτισμένων' από τα 'αστικά ΜΜΕ', ως απόδειξη μίας απόπειρας υπονόμευσης του 'γνήσιου λαϊκού κινήματος'.\nΕνδεικτικά είναι τα ακόλουθα άρθρα του 'Ριζοσπάστη':\n- '«Οι "φίλοι" των αγανακτισμένων»',Τρίτη 31 Μάη 2011, http://www2.rizospastis.gr/story.do?id=6274124&publDate=.\n- 'Εξω τα κόμματα και τα συνδικάτα ή με το ΚΚΕ και το ταξικό κίνημα;', Κυριακή 5 Ιούνη 2011, http://www2.rizospastis.gr/story.do?id=6284368&publDate=5/6/2011.\n- 'Τι δεν φαίνεται στις πλατείες', Τρίτη 7 Ιούνη 2011, http://www2.rizospastis.gr/story.do?id=6286955&publDate=7/6/2011.\nΔηλαδή για το ΚΚΕ οι 'Αγανακτισμένοι' είναι είτε 'πρόβατα' είτε 'πράκτορες'!\nΣτην πραγματικότητα το ΚΚΕ επιθυμεί την προσέλκυση των πολιτών-ψηφοφόρων που έχουν απηυδήσει με το δικομματισμό (ΠΑΣΟΚ-Νέα Δημοκρατία) και, ταυτόχρονα, ανησυχεί για τυχόν αποδυνάμωσή του εφ'όσον το 'Κίνημα της Πλατείας' διατηρήσει την μαζικότητά του. Ασχέτως του αριθμού που συγκεντρώνεται πλέον σε Σύνταγμα, Πλατεία Αριστοτέλους και λοιπές πλατείες μεγάλων αστικών κέντρων, το μήνυμα απαξίωσης των 'επαγγελματιών' πολιτικών που καθ'όλη την μεταπολίτευση επέμειναν είτε στη διαπλοκή είτε στην στείρα άρνηση έχει εμπεδωθεί από την κοινή γνώμη. Οι 'Αγανακτισμένοι' υπολείπονται μοναχά ενός πολιτικού σχήματος, το οποίο θα τους επέτρεπε να διεκδικήσουν την ψήφο των συμπολιτών τους στις επερχόμενες εκλογές. Αλλά, εν τη απουσία κομματικής οργάνωσης, η αφύπνιση των 'παραδοσιακών' ψηφοφόρων και η προβολή ενός εναλλακτικού δρόμου αποτελούν ήδη σημαντική συνεισφορά προς το κοινωνικό σύνολο.\nΤο ΚΚΕ / Π.Α.ΜΕ. (Πανεργατικό Αγωνιστικό Μέτωπο) αποπειράθηκε να εκμεταλλευθεί την γνήσια λαϊκή οργή, με ανάμειξη μελών του και διανομή έντυπου υλικού κατά τις αρχικές εκδηλώσεις των 'Αγανακτισμένων'. Μόλις αυτή η προσπάθεια στέφθηκε από αποτυχία και το Π.Α.ΜΕ. εκδιώχθηκε από τον χώρο των συγκεντρώσεων, το ΚΚΕ εγκαινίασε την στρατηγική κατασυκοφάντησης του 'Κινήματος των Πλατειών'. Εντούτοις υπέπεσε σε αλλεπάλληλες αντιφάσεις. Δεν γίνεται ο αυθορμητισμός να συμβαδίζει με οργανωμένο σχέδιο. Ούτε γίνεται να σε ευνοούν τα ίδια 'αστικά ΜΜΕ' που αδιαφόρησαν προκλητικά και εσκεμμένα για τους διαμαρτυρόμενους πολίτες, έως ότου το φαινόμενο απασχόλησε τα ξένα ειδησεογραφικά δίκτυα και τα εγχώρια μιντιακά συγκροτήματα βρέθηκαν αντιμέτωπα - τόσο διαδικτυακά όσο και εκ του σύνεγγυς - με το πλήθος (βλ. The Insider, http://www.theinsider.gr/index.php?option=com_content&view=article&id=13367:after-the-mega-sky-targeted-indignant&catid=88:2010-03-14-17-50-34&Itemid=141).\nΣτην ίδια συγκρουσιακή λογική, που υπαγορεύεται προφανώς από το δόγμα 'Όποιος δεν είναι μαζί μας, είναι εναντίον μας', το ΚΚΕ στράφηκε εναντίον και του κινήματος 'Δεν Πληρώνω' (http://epitropesdiodiastop.blogspot.com/). Το εν λόγω κίνημα ξεκίνησε ως αντίδραση στα υπέρογκα διόδια των εθνικών οδών και μετεξελίχθηκε σε γενικότερη αμφισβήτηση των χρεώσεων που επιβάλλει το κράτος ή οι εντεταλμένοι μεγαλοεργολάβοι (πχ. Μπόμπολας) για υπηρεσίες κοινής ωφέλειας. Μερικά χαρακτηριστικά κείμενα του 'Ριζοσπάστη' είναι τα παρακάτω:\n- 'Πλήρης κάλυψη στους προβοκάτορες από το «ΔΕΝ ΠΛΗΡΩΝΩ»', Σάββατο 22 Οχτώβρη 2011, http://www1.rizospastis.gr/story.do?id=6506525&publDate=22/10/2011.\n- 'Τα μαζεύουν όπως όπως οι «Δεν πληρώνω»', Τρίτη 25 Οχτώβρη 2011, http://www2.rizospastis.gr/story.do?id=6509904&publDate=.\nΔεν προκαλεί έκπληξη λοιπόν ότι το ΚΚΕ - μετά τον Συνασπισμό, τους 'Αγανακτισμένους', την εξωκοινοβουλευτική αριστερά, το 'Δεν Πληρώνω' - εφηύρε έναν ακόμη 'εχθρό'. Αυτή την φορά πρόκειται για το 'Κίνημα της Πατάτας', ήτοι την πρωτοβουλία των πατατοπαραγωγών της Βορείου Ελλάδος να παρακάμψουν τους μεσάζοντες-χονδρέμπορους και να διαθέσουν οι ίδιοι τα προϊόντα τους σε χαμηλότερη τιμή. Η κομματική εφημερίδα 'Ριζοσπάστης' έσπευσε το Σάββατο 3 Μάρτη 2012 να φιλοξενήσει Ανακοίνωση του Γραφείου Τύπου της Κεντρικής Επιτροπής του ΚΚΕ, με τίτλο 'Επιχείρηση εξαπάτησης του λαού με το «κίνημα της πατάτας»' (http://www2.rizospastis.gr/story.do?id=6727150&publDate=3/3/2012). Εν ολίγοις κατηγορεί το 'Κίνημα της Πατάτας', ταυτίζοντάς το με το 'Κίνημα των Πλατειών', ότι εξαπατά και αποπροσανατολίζει το λαό από τους πραγματικούς υπαίτιους της φτώχειας και της ανέχειας (=δηλαδή τους κεφαλαιοκράτες).\nΠροφανώς το ΚΚΕ δεν έλαβε υπ'όψην την σφοδρή αντίδραση των χονδρεμπόρων, οι οποίοι κατέφυγαν σε άμεσες και έμμεσες απειλές αλλά και σε συκοφαντίες προκειμένου να διαφυλάξουν τα συμφέροντά τους. Όπως δήλωσε ο Πρόεδρος του Συνδέσμου Εμπόρων Κεντρικής Λαχαναγοράς Θεσσαλονίκης, κ. Ιωάννης Χαραλαμπίδης, στην εφημερίδα 'Μακεδονία' (08/03/2012, http://www.makthes.gr/news/reportage/85091/) :\n'Επιτήδειοι καιροσκόποι, με λαϊκισμό και υποκρισία, επιχειρούν να διαμορφώσουν την κοινή γνώμη κατά το δοκούν. Παίζονται και πολιτικά παιχνίδια. Τα διεθνή κανάλια δείχνουν ουρές Ελλήνων για να πάρουν πατάτες αμφιβόλου ποιότητας. Είναι άσχημη εικόνα για τη χώρα μας, που εκτίθεται και την ευθύνη την έχει η πολιτεία'.\nΟπότε το ΚΚΕ πρακτικά τίθεται στο πλευρό των κερδοσκόπων-μεσαζόντων, ενάντια στους μικρο-μεσαίους αγροτικούς παραγωγούς!\nΚαι σε αυτή την περίπτωση, το 'λάθος' ήταν ότι οι πολίτες που αυτο-οργανώθηκαν δεν έδρασαν κατόπιν άδειας (ή ως μέλη) του ΚΚΕ. Μετά από τέτοιες συμπεριφορές δεν είναι να απορεί κανείς που το δήθεν 'φιλο-λαϊκό κόμμα' αποκομίζει μονίμως μονοψήφια εκλογικά ποσοστά. Αναλυτικότερα, από το 1993 έως το 2009, το ΚΚΕ συγκέντρωσε στις εθνικές εκλογές από 4,53% έως 7,54%.\nΣε έναν εξωτερικό παρατηρητή του ελληνικού πολιτικού συστήματος, το ΚΚΕ - με τις αλλοπρόσαλλες τακτικές του και την μη ανοχή προς οτιδήποτε διαφορετικό - θα φαντάζει 'δεκανίκι του δικομματισμού' και όχι πολέμιό του. Όσο διατηρεί την μονολιθικότητά του, αφ'ενός απομακρύνει την πιθανότητα πλειοψηφίας/αυτοδυναμίας και αφ'ετέρου ακυρώνει τις όποιες πιθανότητες συνεργασίας των μικρότερων κομμάτων για την οριστική καταδίκη του δικομματισμού.\nΑναρτήθηκε από SKANDALO στις 8:49 π.μ. 0 σχόλια\nΕτικέτες αγανακτισμένοι, Αλέκα Παπαρήγα, Κίνημα της Πατάτας, Κίνημα των Πλατειών, ΚΚΕ\nΕΛΛΗΝΙΚΕΣ ΕΤΑΙΡΕΙΕΣ-ΚΟΛΟΣΣΟΙ ΠΡΟΤΕΙΝΟΥΝ ΠΡΑΚΤΙΚΗ ΑΣΚΗΣΗ ΑΝΤΙ ΚΑΝΟΝΙΚΗΣ ΠΡΟΣΛΗΨΗΣ\nΗ ατάκα 'Ο Τζάμπας ζει' της αποτυχημένης διαφήμισης της γερμανικής εταιρείας Media Markt βρίσκει εφαρμογή και στις εργασιακές σχέσεις. Γνωρίζουμε ότι η αγορά εργασίας ήταν άναρχη πολύ καιρό πριν την εκδήλωση της κρίσης χρέους της Ελλάδας. Όμως οι πολυεθνικές καθώς και οι μεγάλες ελληνικές εταιρείες αποτελούσαν μία μικρή εξαίρεση. Είτε επειδή επιθυμούσαν να μην πληγεί η φήμη τους είτε λόγω περιορισμένης δυνατότητας αποφυγής των (όποιων) ελέγχων της Επιθεώρησης Εργασίας.\nΣε αντίθεση με την ατομική επιχείρηση ή την συνοικιακή βιοτεχνία, η εταιρική ευθύνη και η δημόσια εικόνα είναι βασικές αρχές του marketing στις οικονομίες κλίμακας. Η τήρηση των συλλογικών συμβάσεων και οι αξιοπρεπείς συνθήκες εργασίας εμπίπτουν στην ίδια κατηγορία με την προστασία του περιβάλλοντος και τις δωρεές σε μη κυβερνητικές οργανώσεις.\nΑυτό φαίνεται να αλλάζει. Όλο και περισσότερες εταιρείες σπεύδουν να επωφεληθούν του άφθονου εργατικού δυναμικού και της απόγνωσης που επικρατεί στην κοινωνία. Αυτό είναι ίσως κατανοητό για τις πολυεθνικές αλλά παράλογο και εγκληματικό για τους ελληνικούς επιχειρηματικούς κολοσσούς. Παρά την κερδοφορία που παρουσιάζουν, ακόμη και εν μέσω οικονομικής κρίσης, κοιτάνε να καλύψουν τις όποιες ανάγκες έχουν για επιπλέον προσωπικό με αγγελίες για 'πρακτική άσκηση'. Αντί να στηρίξουν την εθνική οικονομία και τους συνανθρώπους τους, στους οποίους άλλωστε οφείλεται μέρος της επιτυχίας τους, εκείνοι αποδεικνύονται ανάλγητοι. Τουλάχιστον αποκαλύπτουν το αληθινό τους 'πρόσωπο'.\nΕνδεικτικά, σας παραθέτουμε τα ακόλουθα τρία παραδείγματα (προς ενημέρωση και αποφυγή) :\n1) EUROBANK = Ο Όμιλος Eurobank ανήκει πλειοψηφικά στην εφοπλιστική οικογένεια Λάτση. Η ίδια οικογένεια κατέχει περίπου το 36% της εταιρείας 'Ελληνικά Πετρέλαια'. Η περιουσία της υπολογίζεται από το περιοδικό Forbes σε 2,6 δις δολάρια (Μάρτιος 2012), καθιστώντας τον κ. Σπύρο Λάτση τον 2ο πλουσιότερο Έλληνα (http://www.forbes.com/profile/spiro-latsis/). Η διεθνής οικονομική κρίση, η οποία είχε ως αφετηρία τα ενυπόθηκα στεγαστικά δάνεια στις ΗΠΑ το 2007 και επεκτάθηκε στην Ευρώπη τη διετία 2008-2009, έπληξε σοβαρά την οικογένεια Λάτση. Η αντίστοιχη λίστα του Forbes για το 2008 υπολόγιζε σε 11 δις δολάρια την περιουσία των αδελφών Σπύρου, Μαριάννας και Μαργαρίτας Λάτση (http://www.forbes.com/lists/2008/10/billionaires08_Spiro-Latsis-family_QX6W.html). Εντούτοις η οικογένεια Λάτση παραμένει στη διόλου ευκαταφρόνητη θέση 464 της παγκόσμιας κατάταξης δισεκατομμυριούχων του Forbes. Συνεπώς θα μπορούσε να προσλάβει, έστω με το βασικό μισθό, το πρόσθετο προσωπικό που χρειάζεται η Eurobank. Αντ'αυτού, ο τραπεζικός κολοσσός εξέδωσε αγγελία που απευθύνεται σε τελειόφοιτους φοιτητές ΑΕΙ-ΤΕΙ, καλώντας τους να πραγματοποιήσουν την υποχρεωτική 6μηνη πρακτική τους άσκηση. Υπενθυμίζεται πως η μισθολογική δαπάνη όσων Σχολών/Τμημάτων προβλέπουν υποχρεωτική πρακτική άσκηση καλύπτεται από το κράτος, με την συνδρομή και κοινοτικών (= Ευρωπαϊκών) πόρων. Σε ελάχιστες περιπτώσεις υπάρχει συμμετοχή κατά 50% του ιδιώτη-εργοδότη, με τις τελικές απολαβές του ασκούμενου πάντως να μην υπερβαίνουν τα 400-500 ευρώ (ή το 80% του βασικού μισθού). Το ποσό αυτό πλέον δεν ισχύει, μιας και η υπογραφή της Νέας Δανειακής Σύμβασης-PSI αναπροσάρμοσε επί τα χείρω τον βασικό μισθό.\n2) INTRACOM = Μία από τις εταιρείες του τέως Προέδρου του Ολυμπιακού, κ. Σωκράτη Κόκκαλη. Μαζί με την INTRALOT και την Hellas on Line συναποτελούν τον πυρήνα των επιχειρηματικών δραστηριοτήτων της οικογένειας Κόκκαλη. Μέσω του 'Ιδρύματος Κόκκαλη' χρηματοδοτεί το Kokkalis Program on Southeastern and East-Central Europe στο Harvard University (http://www.kokkalisfoundation.gr/page.ashx?pid=8&cid=21&qcid=19&mid=22). Έχοντας προνομιακές σχέσεις με το ΠΑΣΟΚ και όντας κουμπάρος με τον Θεόδωρο Πάγκαλο, ο κ. Σωκράτης Κόκκαλης οικοδόμησε μία αυτοκρατορία. Συμμετέχοντας παλαιότερα στην εταιρεία κινητής τηλεφωνίας Panafon-Vodafone και συνεργαζόμενος με τον γερμανικό κολοσσό Siemens, ο Όμιλος Κόκκαλη απέκτησε εξειδίκευση στους τομείς υψηλής τεχνολογίας και, ειδικότερα, στις τηλεπικοινωνίες, την μηχανοργάνωση και τα υπολογιστικά συστήματα. Χάρη στις συμβάσεις (με απευθείας ανάθεση) της Intralot με τον ΟΠΑΠ, για την προμήθεια και την συντήρηση του τεχνολογικού του εξοπλισμού, ο Σωκράτης Κόκκαλης εδραιώθηκε στο εγχώριο και ξένο επιχειρηματικό σκηνικό. Παρά τις επιπλοκές με την Ελληνική Δικαιοσύνη (βλ. εφημερίδα 'Ημερησία', http://www.imerisia.gr/article.asp?catid=12521&subid=2&pubid=111309371) & την Ευρωπαϊκή Επιτροπή (βλ. εφημερίδα 'Καθημερινή', http://news.kathimerini.gr/4dcgi/_w_articles_economyepix_1_12/02/2011_432333), ο κ. Κόκκαλης επεξέτεινε τη δραστηριότητά του στη Ρωσία, αναλαμβάνοντας να παράσχει την τεχνογνωσία/υποδομή για το Ρωσικό Λόττο (βλ. εφημερίδα 'ΤΟ ΒΗΜΑ', http://www.tovima.gr/finance/article/?aid=182916). Στο παρελθόν (2000) έχει επίσης συγκαταλεχθεί στον κατάλογο του Forbes, με περιουσία 3 δις δολάρια (http://www.forbes.com/finance/lists/10/2000/LIR.jhtml?passListId=10&passYear=2000&passListType=Person&uniqueId=E2JT&datatype=Person). Αν και η οικονομική του επιφάνεια υπολογίζεται πλέον γύρω στο 1 δις δολάρια, ο κ. Κόκκαλης επ'ουδενί δεν θεωρείται επιχειρηματικά αδύναμος. Παρ'όλα αυτά η Intracom καταφεύγει στη λύση της πρακτικής άσκησης, προκειμένου να εμπλουτίσει ανέξοδα το εργατικό δυναμικό της.\n3) ALDEMAR HOTELS = Η επιτυχημένη αλυσίδα τουριστικών μονάδων Aldemar, που αριθμεί 8 υπερπολυτελή ξενοδοχεία (http://www.aldemarhotels.com/pages/en/aldemar-group/about-aldemar.php), πρωτοτυπεί ακόμη και στο φαινόμενο/επιδημία της 'εργασιακής μαθητείας'. Ενώ ο ιδιοκτήτης της, Νικόλαος Σ. Αγγελόπουλος, διάγει πολυτελή βίο και είναι εύρωστος επιχειρηματικά, η Aldemar αναζητά άτομα που θα εργάζονται αποκλειστικά για την εμπειρία! Την στιγμή που ο τουρισμός είναι η 'βαριά βιομηχανία' της Ελλάδας και, ταυτόχρονα, ο μόνος τομέας της οικονομίας που εξήλθε ωφελημένος από την κρίση (λόγω αυξημένων αφίξεων ξένων τουριστών), η Aldemar δεν συμβάλλει στη μείωση της ανεργίας. Την ίδια τακτική φυσικά ακολουθούν πολλές ξενοδοχειακές επιχειρήσεις, απευθυνόμενες κυρίως σε τελειόφοιτους-απόφοιτους Βαλκανικών κρατών-μελών της Ευρωπαϊκής Ένωσης. Οι πολίτες της ΕΕ απολαμβάνουν ελευθερία μετακίνησης & εργασίας. Σε συνδιασμό με το (μέχρι πρόσφατα) χαμηλότερο της Ελλάδος βιοτικό επίπεδο κρατών όπως η Βουλγαρία και η Ρουμανία, γίνεται κατανοητή η απήχηση των 'αγγελιών πρακτικής άσκησης' από πλευράς Ελλήνων ξενοδόχων. Οι αλλοδαποί ασκούμενοι αφ'ενός καλύπτουν τις εποχικές ανάγκες στον τουριστικό κλάδο και αφ'ετέρου συμβάλλουν στην συμπίεση των μισθών (άρα και την ελαχιστοποίηση των εργατικών διεκδικήσεων) των Ελλήνων απασχολουμένων. Η διαφορά της Aldemar από τις Eurobank-Intracom έγκειται στο ότι δεν απευθύνεται σε τελειόφοιτους ΑΕΙ-ΤΕΙ με υποχρεωτική εξάμηνη (επιδοτούμενη) πρακτική άσκηση. Απευθύνεται στην ελεύθερη αγορά, παρέχοντας μόνο διαμονή και σίτιση. Δεν πρόκειται για εργασία. Πρόκειται για μια προσωρινή δουλεία.\nΑπ'ότι φαίνεται, όσο περισσότερα χρήματα κατέχει κάποιος τόσο λιγότερο ανθρωπισμό διαθέτει.\nΑναρτήθηκε από SKANDALO στις 5:48 π.μ. 0 σχόλια\nΕτικέτες ανεργία, Νικόλαος Σ. Αγγελόπουλος, Σπύρος Λάτσης, Σωκράτης Κόκκαλης, Aldemar Hotels, Eurobank, Intracom\nΤΟ ΠΑΣΟΚ ΨΑΧΝΕΙ ΕΣΟΔΑ ΓΙΑ ΤΟΥΣ ΑΠΛΗΡΩΤΟΥΣ ΥΠΑΛΛΗΛΟΥΣ ΤΟΥ\nΤο πολιτικό κόμμα με τα πλουσιότερα στελέχη και τα περισσότερα χρόνια διακυβέρνησης της χώρας ξέμεινε από χρήματα. Το ΠΑΣΟΚ των σκανδάλων του Χρηματιστηρίου (1999), της Siemens (2002-2006), των Ολυμπιακών Αγώνων (2004). Το ΠΑΣΟΚ των Άκη Τσοχατζόπουλου, Θεόδωρου Τσουκάτου, Τάσου Μαντέλη, Στέφανου Μανίκα, Μιχάλη Νεονάκη, Θεόδωρου Πάγκαλου. Το κόμμα των παράνομων επιχορηγήσεων, των καταχρηστικών επιδοτήσεων, των 250 000 συμβασιούχων-ομήρων, των εθνικών εργολάβων-μιντιαρχών-προμηθευτών (Μπόμπολας-Ψυχάρης-Κόκκαλης κ.ά.), των εθνικών φιάσκων (Ίμια, Υπόθεση Αμπντουλάχ Οτζαλάν, Σχέδιο Ανάν), της ραγδαίας εισόδου λαθρομεταναστών, των μαζικών προεκλογικών ελληνοποιήσεων, της υπογραφής του Μνημονίου και της Δανειακής Σύμβασης-PSI κλπ.\nΈχοντας δανειστεί επισήμως δεκάδες εκατομμύρια ευρώ - επιπροσθέτως της κρατικής ενίσχυσης που του αναλογεί - το ΠΑΣΟΚ έχει ήδη υποθηκεύσει τις επιχορηγήσεις των μελλοντικών ετών & εκλογικών αναμετρήσεων (έως το 2015) και παρ'όλα αυτά δεν διαθέτει ούτε καν την στοιχειώδη ρευστότητα για τις τρέχουσες, λειτουργικές του ανάγκες. Η ίδια περίπου κατάσταση επικρατεί και στη Νέα Δημοκρατία, μιας και οι δύο πυλώνες του δικομματισμού οφείλουν αθροιστικά 253 εκατομμύρια ευρώ. Για το κρίσιμο αυτό θέμα, που άπτεται της διαφάνειας στο δημόσιο βίο καθώς και της ανεξαρτησίας των κομμάτων, έχει ξεκινήσει εισαγγελική έρευνα από τον οικονομικό εισαγγελέα κ. Γρηγόρη Πεπόνη (βλ. εφημερίδα 'Καθημερινή', http://news.kathimerini.gr/4dcgi/_w_articles_politics_2_11/12/2011_465823).\nΔεν προκαλεί έκπληξη λοιπόν ότι στον ιστότοπο του 'Πανελληνίου Σοσιαλιστικού Κινήματος' (http://www.pasok.gr/portal/) καλούνται ακόμη και οι άνεργοι να καταβάλουν ετήσια εισφορά 6 ευρώ, εφ'όσον επιθυμούν είτε να εγγραφούν μέλη του ΠΑΣΟΚ είτε (προκειμένου για ήδη μέλη) να ανανεώσουν την συνδρομή τους! Ο 'τιμοκατάλογος' περιλαμβάνει επίσης τις ακόλουθες κατηγορίες (http://is.pasok.gr/payservice/) :\n- Αγρότες, Εργάτες, Μετανάστες, Φοιτητές, ΑΜΕΑ, Συνταξιούχοι, Νέοι (έως 25 ετών) = 12 ευρώ\n- Εργαζόμενοι & Μισθωτοί (ιδιωτικού και δημοσίου τομέα) = 24 ευρώ\n- Ελεύθεροι Επαγγελματίες, Μισθωτοί και Συνταξιούχοι Τραπεζών = 36 ευρώ\n- Έμμισθα Αιρετά Στελέχη Τοπικής Αυτοδιοίκησης (Αντι-Περιφερειάρχες, Αντιδήμαρχοι, Πρόεδροι Περιφερειακών & Δημοτικών Συμβουλίων) = 100 ευρώ\n- Έμμισθα Στελέχη Κράτους (Γενικοί Γραμματείς, Ειδικοί Γραμματείς, Γενικοί Διευθυντές, Σύμβουλοι) = 150 ευρώ\n- Υψηλόβαθμα Έμμισθα Στελέχη Κράτους (Πρόεδροι, Διοικητές) & Αιρετά Στελέχη Τοπικής Αυτοδιοίκησης (Περιφερειάρχες, Δήμαρχοι) = 200 ευρώ\n- Υπουργοί, Υφυπουργοί, Βουλευτές, Ευρωβουλευτές = 400 ευρώ\nΗ κατάσταση είναι τόσο απελπιστική που αποφάσισαν να χρεώσουν ακόμη και όσους συμμετάσχουν στη διαδικασία εκλογής του νέου Προέδρου του ΠΑΣΟΚ (βλ. εφημερίδα 'ΤΑ ΝΕΑ', http://www.tanea.gr/latestnews/article/?aid=4699883). Όπως ανακοίνωσε ο Γραμματέας του ΠΑΣΟΚ, κ. Μιχάλης Καρχιμάκης, τα 'μέλη' και οι 'φίλοι' του κόμματος που θα ψηφίσουν για την ανάδειξη της νέας ηγεσίας θα καταβάλουν το ποσό των 2 ευρώ!\nΕν τω μεταξύ, οι (εδώ και μήνες) απλήρωτοι εργαζόμενοι στο ΠΑΣΟΚ, τόσο στα κεντρικά γραφεία επί της οδού Ιπποκράτους όσο και στις περιφερειακές οργανώσεις, δημιούργησαν το προσωπικό τους blog όπου περιγράφουν ανάγλυφα το δικό τους αγώνα για επιβίωση και την κοροϊδία που εισπράττουν από τα στελέχη του κόμματος (http://ergazomenoipasok.blogspot.com/).\nΗ φτώχεια φέρνει γκρίνια. Ειδικά στις 'δυσλειτουργικές οικογένειες', με κυρίαρχο ρητό το 'Ο σώζων εαυτόν σωθήτω!'\nΑναρτήθηκε από SKANDALO στις 6:33 μ.μ. 0 σχόλια\nΕτικέτες Γιώργος Παπανδρέου, Ευάγγελος Βενιζέλος, Μιχάλης Καρχιμάκης, ΠΑΣΟΚ\nΟ ΔΗΜΑΡΧΟΣ ΔΙΟΝΥΣΟΥ, ΓΙΑΝΝΗΣ ΚΑΛΑΦΑΤΕΛΗΣ, ΚΑΙ Η ΠΡ...\nΠΡΟΣΧΕΔΙΑΣΜΕΝΗ ΝΟΘΕΙΑ ΣΤΙΣ ΕΣΩΚΟΜΜΑΤΙΚΕΣ ΕΚΛΟΓΕΣ Τ...\nΗ COSMOTE ΔΙΑΦΗΜΙΖΕΙ ΤΙΣ ΕΠΙΧΕΙΡΗΣΕΙΣ ΤΟΥ ΚΩΣΤΑ ΓΙ...\nΟ ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ, ΦΙΛΙΠΠΟΣ ΣΑΧΙΝ...\nΤΟ ΕΛΛΗΝΙΚΟ ΔΗΜΟΣΙΟ ΠΛΗΡΩΝΕΙ ΤΗΝ INTRASOFT ΤΟΥ ΣΩΚ...\nΗ ΔΗΜΟΚΡΑΤΙΚΗ ΑΡΙΣΤΕΡΑ ΚΑΤΕΚΡΙΝΕ ΓΕΡΜΑΝΙΚΟ ΑΡΙΣΤΕΡ...\nΟ ΠΡΟΕΔΡΟΣ ΤΗΣ ΒΟΥΛΗΣ, ΦΙΛΙΠΠΟΣ ΠΕΤΣΑΛΝΙΚΟΣ, ΑΠΕΚΡ...\nΤΟ ΚΚΕ, ΜΕΤΑ ΤΟΥΣ 'ΑΓΑΝΑΚΤΙΣΜΕΝΟΥΣ', ΚΑΤΑΔΙΚΑΖΕΙ Κ...\nΕΛΛΗΝΙΚΕΣ ΕΤΑΙΡΕΙΕΣ-ΚΟΛΟΣΣΟΙ ΠΡΟΤΕΙΝΟΥΝ ΠΡΑΚΤΙΚΗ...\nΤΟ ΠΑΣΟΚ ΨΑΧΝΕΙ ΕΣΟΔΑ ΓΙΑ ΤΟΥΣ ΑΠΛΗΡΩΤΟΥΣ ΥΠΑΛΛΗΛΟ...\nΗ ΕΛΛΗΝΙΚΗ ΑΣΤΥΝΟΜΙΑ ΘΑ ΠΑΡΕΧΕΙ - ΕΝΑΝΤΙ ΑΜΟΙΒΗΣ -...\nΜΑΖΙΚΕΣ ΕΛΛΗΝΟΠΟΙΗΣΕΙΣ ΑΛΛΟΓΕΝΩΝ & ΟΜΟΓΕΝΩΝ ΑΛΛΟΔΑ...\nΤΑ ΣΕΜΙΝΑΡΙΑ-ΑΠΑΤΗ ΤΟΥ Kariera.gr\nΗ ΚΟΠΗ ΒΑΣΙΛΟΠΙΤΑΣ ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ ΣΤΟ...


Στοίχημα: Εμπιστοσύνη σε Ατρόμητο και Λίβερπουλ! | Panathinaikos24.gr\nΤο πρόγραμμα της Τετάρτης (14/08) περιλαμβάνει ενδιαφέρουσες αναμετρήσεις για τα Προκριματικά του Europa League και τον τελικό του ευρωπαϊκού Σούπερ Καπ με το Betarades.gr να έχει ξεχωρίσει τρεις δυνατές προτάσεις στοιχήματος για εσάς. Ο Ατρόμητος υποδέχεται τη Λέγκια μετά το 0-0 στη Βαρσοβία, ενώ αργότερα στην Κωνσταντινούπολη Λίβερπουλ και Τσέλσι διεκδικούν τον πρώτο ευρωπαϊκό τίτλο. Πριν περάσουμε στην ανάλυση των αγώνων, μη ξεχνάτε ότι στο site μας μπορείτε να ενημερωθείτε για όλες τις στοιχηματικές ιστοσελίδες που δραστηριοποιούνται νόμιμα στην Ελλάδα, όπως η bet365. Ας δούμε τώρα τα προγνωστικά μας!


Με full seamless η Aprilia στο Mugello - motornews.gr\nΜε full seamless η Aprilia στο Mugello\nΗ Aprilia θα παρουσιάσει στο Mugello το νέο της κιβώτιο\nΟι Alvaro Bautista και Marco Melandri θα έχουν στη διάθεσή τους το νέο full seamless κιβώτιο ταχυτήτων στις RS-GP στην πίστα του Mugello. Το νέο κιβώτιο έκανε την εμφάνισή του στη Jerez πρώτη φορά και τα θετικά σχόλια του Bautista έκανε τους ανθρώπους της Aprilia να επιταχύνουν την εξέλιξη και να το φέρουν τελικά στο Ιταλικό GP.\nΟ Romano Albesiano, διευθυντής της Aprilia Racing, τόνισε:\nΕίναι ιδιαίτερα σημαντικό το τριήμερο στην πίστα της Τοσκάνης διότι θα δοκιμάσουμε το seamless κιβώτιο ταχυτήτων μας, το οποίο θα είναι διαθέσιμο και στους δύο αναβάτες μας. Μετά τη θετική απόκριση του Alvaro Bautista στο τεστ της Jerez πειστήκαμε ότι πρέπει να επιταχύνουμε την εξέλιξη προκειμένου να το έχουμε διαθέσιμο όσο το δυνατόν ταχύτερα. Έχουμε προετοιμάσει επίσης αλλαγές στον τομέα των αεροδυναμικών και του πλαισίου σε σχέση με τη μοτοσικλέτα που ξεκινήσαμε τη χρονιά.


«Καρδιοχτύπι»: Το τολμηρό περιοδικό των ‘60s με τα συλλεκτικά πρωτοσέλιδα – Kiss My GRass\nHome / Uncategorized / «Καρδιοχτύπι»: Το τολμηρό περιοδικό των ‘60s με τα συλλεκτικά πρωτοσέλιδα\nPosted by: Natasa in Uncategorized April 16, 2018\tComments Off on «Καρδιοχτύπι»: Το τολμηρό περιοδικό των ‘60s με τα συλλεκτικά πρωτοσέλιδα\nΜπορεί τα εξώφυλλα, οι πιπεράτες γελοιογραφίες, οι φωτογραφίες και τα κείμενα να αποτελούσαν μαγνήτη για τη νεολαία, αλλά για την τότε υπερσυντηρητική κοινωνία και τους… μεσαιωνικούς κύκλους της Εκκλησίας, συνιστούσαν πρόκληση.\nΤα δύο συγκεκριμένα τεύχη σημείωσαν πολύ ικανοποιητικές πωλήσεις και γι’ αυτό οι δύο ηθοποιοί φωτογραφήθηκαν και δεύτερη φορά. Το περιοδικό είχε 84 σελίδες ποικίλης ύλης και κόστιζε… 5 δραχμές, αλλά ούτε αυτό μακροημέρευσε. Κράτησε μόνο ένα χρόνο και τα λίγα από τα 52 τεύχη που έχουν διασωθεί θεωρούνται σήμερα συλλεκτικά.\n1960 Eleni Q eleni qse kardioxtipi magazine vintage\t2018-04-16\nTagged with: 1960 Eleni Q eleni qse kardioxtipi magazine vintage\nPrevious: Τάσος Πέτσας: Μέσα από την μουσική εκφράζω τα βιώματά μου και προσπαθώ να αντιμετωπίσω την καθημερινότητά μου\nNext: chill out music για 2 ώρες στον grass radio


Η Αντιδήμαρχος Οικονομικών Αθηνά Γλύκα – Χαρβαλάκου στην εκδήλωση του Συνδέσμου Ν. Φαλήρου «ΚΑΡΑΪΣΚΑΚΕΙΑ 2017» | Εφημερίδα Κοινωνική | Νέα Πειραιάς\nΗ Αντιδήμαρχος Οικονομικών Αθηνά Γλύκα – Χαρβαλάκου στην εκδήλωση του Συνδέσμου Ν. Φαλήρου «ΚΑΡΑΪΣΚΑΚΕΙΑ 2017»\nΟ Σύνδεσμος Νέου Φαλήρου πραγματοποίησε την ετήσια εκδήλωσή του «ΚΑΡΑΪΣΚΑΚΕΙΑ 2017», στο Θέατρο «Κάτω από τη Γέφυρα», με ένα πλούσιο πρόγραμμα που περιλάμβανε ομιλίες, τραγούδια, βίντεο και άλλα καλλιτεχνικά δρώμενα. Στη διάρκεια της εκδήλωσης εκ μέρους του Συνδέσμου απονεμήθηκαν τιμητικές διακρίσεις, από την πρόεδρο του Συνδέσμου κα. Αργυρώ Λαγκαδιανού – Κανιούρα εκ μέρους του ΔΣ, στον Πρόεδρο της Γ΄ Δημοτικής Κοινότητας κ. Χαράλαμπο Λιακόσταυρο, για το ήθος, την ευγενική συμπεριφορά του και για την προσπάθεια και τον αγώνα του να φανεί αντάξιος των προσδοκιών των δημοτών της Γ” Κοινότητάς. Το παρών μεταξύ άλλων έδωσαν:\nΟ βουλευτής και πρώην υπουργός κ. Θεόδωρος Δρίτσας, ο πρώην βουλευτής κ. Δημήτρης Καρύδης, ο πρόεδρος του πολιτιστικού συλλόγου Ν.Φ. κ. Μιχάλης Γκιών, άλλοι φορείς της περιοχής και αρκετοί Νεοφαληριώτες.\n«Συγχαρητήρια στο Διοικητικό Συμβούλιο του Συνδέσμου του Νέου Φαλήρου και στην Πρόεδρο, την κα Λαγκαδιανού, γι’ αυτήν την υπέροχη εκδήλωση που γίνεται κάθε χρόνο από το 1999. Είναι μια εκδήλωση – θεσμός για το Νέο Φάληρο και είναι πολύ σημαντική. Διότι αφ’ ενός αποτίεται φόρος τιμής στον μεγαλοφυή στρατηγό Γεώργιο Καραϊσκάκη, αλλά και στους άλλους εθνικούς ήρωες της επανάστασης του 1821, αφετέρου περνάει ένα διαχρονικό μήνυμα, ότι πρέπει να συνεχίσουμε όλοι να αγωνιζόμαστε με την ίδια θέρμη, με την ίδια ψυχή και με την ίδια δύναμη για τα εθνικά μας ιδεώδη: την πατρίδα, τη θρησκεία και την οικογένεια. Ιδιαίτερα στους χαλεπούς καιρούς που ζούμε και στις περιόδους κρίσεως αξιών, αυτό έχει ιδιαίτερη σημασία. Ως γνωστόν οι λαοί που ξεχνούν την ιστορία τους είναι υποχρεωμένοι να την ξαναζήσουν και ως εκ τούτου οι διδαχές είναι πολύ σημαντικές. Συνεχίζουμε να αγωνιζόμαστε για την υπεράσπιση των εθνικών μας αξιών».\nΣτο τέλος κατατέθηκαν στεφάνια στο μνημείο του ήρωα Αρχιστράτηγο Γεώργιος Καραϊσκάκης, με τη συνοδεία της Φιλαρμονικής του Δήμου Πειραιά. Στεφάνι του Δήμου Πειραιά κατέθεσε η Αντιδήμαρχος Οικονομικών κα Αθηνά Γλύκα – Χαρβαλάκου, εκπροσωπώντας τον Δήμαρχο κ. Γιάννη Μώραλη. Επίσης, στεφάνι της Γ΄ Δημοτικής Κοινότητας κατέθεσε ο Πρόεδρος κ. Χαράλαμπος Λιακόσταυρος.


Τα αποκαΐδια της ψυχικής υγείας | Capital\nΠαρασκευή, 15-Μαϊ-2020 00:23\nΤα αποκαΐδια της ψυχικής υγείας\nΟι κρατιστές του "κεντρικού σχεδιασμού" δείχνουν ευχαριστημένοι με τα μέτρα που πήραν για την επιδημία του κορονοϊού. Χονδρικά λένε:\n- Εμείς σώσαμε και σώζουμε τη χώρα και τους πολίτες από την επιδημία\n-η ύφεση θα είναι βαθειά αλλά εμείς σώσαμε τις ζωές.\nΟι αντίπαλοί τους κολεκτιβιστές, που μέχρι πρόσφατα κυβερνούσαν, ανταπαντούν:\n-Το κράτος δεν παρενέβη έγκαιρα\n-Οι χρηματοδοτήσεις στους εργαζόμενους και τις επιχειρήσεις είναι μικρές και δεν φθάνουν.\nΧονδρικά ζητούν περισσότερη παρέμβαση του κράτους για να μας σώσει...\nΦαίνεται μάλιστα κρατιστές και κολεκτιβιστές να ενδιαφέρονται και για την ψυχική υγεία του πληθυσμού. Δημιουργούν δομές και τηλέφωνα εξυπηρέτησης και υποστήριξης για θέματα ψυχικής υγείας. Από κοντά και οι Δήμοι με ανάλογες δομές και υπηρεσίες. Από ποιους προσλαμβάνονται οι "ειδικοί" που επανδρώνουν τις σχετικές υπηρεσίες δεν είναι γνωστό, ούτε φυσικά γίνεται λόγος για το ποιος πληρώνει τις σχετικές αμοιβές και πόσο ακριβές είναι τελικά αυτές οι υπηρεσίες. Αλλά το κράτος και οι Δήμοι (που είναι κι’ αυτοί κρατικές δομές) τις παρέχουν "δωρεάν". Πανάκριβα δηλαδή από τα χρήματα των φορολογουμένων πάντα.\nΕλπίζω η προσφορά τους να είναι επαρκούς ποιότητας αν και δεν έχω σχετική εικόνα. Να επισημάνω μόνο ότι οι άνθρωποι που εργάζονται στις δομές αυτές δεν έχουν κίνητρα να παρέχουν υψηλής ποιότητας υπηρεσίες και είναι ένα ερώτημα η κατάρτισή και η επάρκειά τους.\nΟι κρατικές αυτές υπηρεσίες συνήθως προτείνουν διάφορες δραστηριότητες ανάλογες με αυτές που προτείνονται από τις τηλεοράσεις και στα "social media".\nΑπό αυτά που παρελαύνουν διάφοροι ειδικοί και μη. Οι προτάσεις που διατυπώνονται είναι του τύπου:\n-Κάντε τον χρόνο σας δημιουργικό\n-Διαβάστε, μαγειρέψτε, κ.ά.\nΦυσικά οι προτάσεις αυτές δεν μπορούν να θεωρηθούν λάθος. Όμως αυτό που ξεχνούν είναι το πώς κάποιος θα αρχίσει να ασκείτε όταν χρόνια τώρα είναι μακριά από δραστηριότητες άθλησης. Πώς κάποιος θα επικοινωνήσει ό,τι δεν έχει επικοινωνήσει, στην ουσία, με τους κοντινούς του εδώ και δεκαετίες και δεν ξέρει καν τι είναι η επικοινωνία. Ή πώς να κάνει αυτόν τον χρόνο δημιουργικό όταν δεν ξέρει τι είναι ο "δημιουργικός" χρόνος.\nΔιότι, για να πούμε κάτι ανάλογο, καλά είναι να λες στον άλλο επένδυσε. Αλλά πώς να επενδύσει κάποιος που δεν έχει ιδέα από επενδύσεις; Προφανώς και θα χάσει το κεφάλαιό του. Έτσι και πολλές τέτοιες προτάσεις που φυσικά δεν περιέχουν το "πώς" είναι άνευ ουσιαστικά περιεχομένου.\nΓίνεται ήδη σαφές ότι οι εξυπνούλικες προτάσεις (που δίνονται αφειδώς και δεν περιέχουν το πώς) περισσεύουν χωρίς φυσικά να γίνεται ιδιαίτερος λόγος για τη δυσμενή επίδραση του εγκλεισμού στην ψυχική υγεία η οποία είναι δεδομένη. Ήδη αναφέρονται υψηλά ποσοστά διαζυγίων στην Κίνα, αύξηση της ενδοοικογενειακής βίας στην Ιταλία και φυσικά αύξηση της παχυσαρκίας. Είναι αναμενόμενο. Οι άνθρωποι σε τέτοιες συνθήκες είναι εύκολο να "βρουν" τον χειρότερο εαυτό τους στο σπίτι τους.\nΚαι εδώ είναι το πρόβλημα. Διότι "προτασούλες" για άσκηση, για επικοινωνία, για μαγείρεμα κ.ά. υπάρχουν. Όμως κανένας δεν φαίνεται να ενδιαφέρεται επί της ουσίας για το πώς οι άνθρωποι θα "βγουν" από το τούνελ του εγκλεισμού με μικρές απώλειες ως προς την ψυχική τους υγεία και την οικονομική τους κατάσταση.\nΌμως υπάρχει και η μεγάλη κατηγορία ανθρώπων που υφίσταται τη μεγαλύτερη πίεση. Αναφέρομαι στους ανθρώπους της Αγοράς, στους πραγματικά εργαζόμενους. Τι γίνεται στον ψυχισμό αυτών των ανθρώπων που είναι εκτεθειμένοι στην αγορά. Αυτών που το μεροκάματο και η επιβίωση εξαρτάται από την πώληση ή μη των προϊόντων ή των υπηρεσιών τους στην αγορά.\nΑς τους παρακολουθήσουμε για λίγο νοερά.\nΣκέψεις επί σκέψεων και σενάρια επί σεναρίων ξεδιπλώνονται στο μυαλό τους, μαζί με την τεράστια αγωνία για το αν θα μπορέσουν να σταθούν στην μετά κορονοϊό εποχή. Θα δουλέψει άραγε ένα ξενοδοχείο; Θα πουλήσει μια βιοτεχνία; Το τυπογραφείο θα έχει δουλειά τώρα που όλοι περιορίζουν τα έξοδά τους; Θα υπάρχει αντικείμενο μεταφορών σε λίγο; Οι παραγγελίες για όποιο λογισμικό θα εξακολουθήσουν να έρχονται; Θα υπάρχουν άνθρωποι που να θέλουν να αγοράσουν έπιπλα;\nΣτα εύλογα αυτά και γεμάτα αγωνία ερωτήματα οι κρατιστές και οι κολεκτιβιστές απαντούν:\n-Το κράτος θα χρηματοδοτήσει, ανθρώπους και επιχειρήσεις\n-Θα πάρουμε χρήματα από την Ευρωπαϊκή Ένωση και θα τα μοιράσουμε, κλπ\n-Θα ενισχύσουμε τους επαγγελματίες (με διάφορα προσβλητικά voucher)\nΚαι εδώ αρχίζει το άλλο πρόβλημα. Διότι όταν το κράτος λέει αφήστε τα σε μένα (δηλαδή στους γραφειοκράτες που το διοικούν και το διαφεντεύουν) ετοιμαστείτε για μεγάλα προβλήματα. Και αυτό το ξέρουν πάνω κάτω οι άνθρωποι της αγοράς και της πραγματικής εργασίας.\nΤο πρώτο μεγάλο πρόβλημα που κάνουν οι κρατικές παρεμβάσεις είναι ότι οι άνθρωποι εμποδίζονται να δράσουν επιχειρηματικά και παραγωγικά. Κατ’ επέκταση σπρώχνονται να επαφεθούν στο "καλό" και φροντιστικό κράτος. Αν αποδεχτούν την κρατική "φροντίδα" μάλλον θα χάσουν τα επιχειρηματικά και παραγωγικά "αντανακλαστικά" τους. Θα περιμένουν κι’ αυτοί, οι άνθρωποι της πραγματικής εργασίας, το κράτος να λύσει τα προβλήματα και να τους φροντίσει. Να γίνουμε όλοι Δημόσιοι Υπάλληλοι, τέλος πάντων, να λυθούν τα προβλήματα όλων…\nΕλάχιστοι κατανοούν τον σχετικό τραγέλαφο. Όταν το κράτος επελαύνει και αναλαμβάνει ευθύνες και αρμοδιότητες τότε οι δρώντες πολίτες φεύγουν από την αγορά και υποστρέφονται ως προσωπικότητες. Και είναι οι ίδιοι που μετά θα κληθούν να τα κάνουν όλα. Αλλά με ποια κουράγια και ποια δεδομένα;\nΚανένας λόγος δεν γίνεται για το ότι με όλες αυτές τις "υπερ-δραστηριότητες" του κράτους δημιουργούνται στρατιές που δεν είναι προσανατολισμένοι στο πώς θα εργαστούν πιο αποδοτικά. Οι στρατιές αυτές των ανθρώπων είναι προσανατολισμένες στο πώς το κράτος θα τους βοηθήσει και θα τους σώσει.\nΜε αυτό τον τρόπο οι άνθρωποι δεν εξοικειώνονται με τον προσωπικό αγώνα για τη ζωή και την επιτυχία αλλά με την παθητικότητα και την αναμονή της κρατικής φροντίδας. Σε τέτοιες συνθήκες μάλιστα, και καθώς η κρατική φροντίδα γίνεται το άπαν, είναι εύκολο να ανθίσουν θεωρίες συνομωσίας και κατ’ επέκταση, παρανοϊκότητα, καταθλιπτικά συμπτώματα και γενικώς υποστροφή των προσωπικοτήτων. Είναι εύκολο επίσης να οξυνθούν και προϋπάρχοντα προβλήματα ψυχικής υγείας.\nΔηλαδή και σε τελευταία ανάλυση οι άνθρωποι που περιμένουν από το κράτος να τους λύσει τα προβλήματα και δεν μάχονται για τη δική τους ζωή και τη βελτίωση των συνθηκών της ύπαρξης τους έχουν πρόβλημα. Οδηγούνται σε συρρίκνωση της προσωπικότητάς τους και σε επιβάρυνση της ψυχικής τους υγείας. Είναι κι’ αυτό μια "προσφορά" των κρατιστών του κοινού καλού αλλά και των κολεκτιβιστών του "κεντρικού σχεδιασμού".\nΔιότι το πρόβλημα όλων αυτών των εξουσιαστών δεν είναι να ξεδιπλώνουν οι πολίτες τις ικανότητές τους για το καλύτερο ή το χειρότερο. Να έχουν την ευθύνη της ζωή τους οι ίδιοι. Τα κέρδη ή οι ζημιές να είναι δικά τους. Το ενδιαφέρον τους είναι να τους εξουσιάζουν, να τους σκλαβώνουν και εν συνεχεία να τους "σώζουν" δια των ενεργειών του "φιλέσπλαχνου" κράτους-πατερούλη. Τους οδηγούν δηλαδή στο να συναντήσουν τα αποκαΐδια της Ψυχικής τους Υγείας…


Λεφάκης: Προέβλεψα τον θάνατό μου | LIFESTYLE | thepressroom.gr\nΕνημερώθηκε: 26/09/20 - 12:44\nΣτην εκπομπή «Έλα χαμογέλα» μίλησε ο αστρολόγος Κώστας Λεφάκης από το σπίτι του στην Καστέλλα.\n«Στη ζωή μου δεν έχω αρρωστήσει, κουραστεί και ματιαστεί ποτέ. Βλέπω, όμως, ότι έχω πολεμηθεί. Γι' αυτό που έχω κάνει στη χώρα μου, θα έπρεπε να είχα μία δική μου εκπομπή. Όταν πήγαινε να γίνει, μέσα σε τρεις εκπομπές κόπηκε», είπα αρχικά ο Κώστας Λεφάκης.\nΕν συνεχεία ήταν άκρως σοκαριστικός αφού είπε ότι έχει προβλέψει τον θάνατό του. «Προέβλεψα τον θάνατό μου. Είναι κάτι που το γνωρίζω. Ήταν πώς μπορούμε να βρούμε τη χρονική περίοδο του θανάτου μας ή της αναχώρησής μας, αφήνοντας το φυσικό μας σώμα και φεύγοντας με οδηγό την ψυχή για μία άλλη διάσταση. Είμαι πολύ περίεργος να βιώσω τον θάνατο για να δω πόσο είναι αλήθεια αυτά που λέγονται για τη μεταθάνατο ζωή» τόνισε.


ΒΑΛΚΑΝΙΚΟ ΠΕΡΙΣΚΟΠΙΟ: «Η Σαουδική Αραβία υποστηρίζει τους Έλληνες και είναι κατά της Τουρκίας»\n«Η Σαουδική Αραβία υποστηρίζει τους Έλληνες και είναι κατά της Τουρκίας»\nΣεπτέμβριος 11, 2019. 20:30\nΗ εξερεύνηση του φυσικού αερίου και πετρελαίου στην Ανατολική Μεσόγειο με σκάφη γεώτρησης προκάλεσε δυσφορία σε ορισμένες χώρες.\nΥπάρχουν εταιρείες που εκτελούν δραστηριότητες γεώτρησης που οι έδρες τους είναι πολύ μακριά από την Ανατολική Μεσόγειο.\nΟι Ηνωμένες Πολιτείες και ορισμένες χώρες της ΕΕ στηρίζουν τη Κυπριακή Δημοκρατία (στο κείμενο Νότια Κύπρος) στο θέμα. Αυτό έχει προκαλέσει αντιδράσεις στην Τουρκία.\nΜεταξύ των χωρών που υποστηρίζουν τη Κυπριακή Δημοκρατία είναι η Σαουδική Αραβία.\nΟ υπουργός Εξωτερικών της Σαουδικής Αραβίας, Αμπντουλαζίζ Αλ Ασάφ, πραγματοποίησε επίσκεψη στην Κύπρο. Συναντήθηκε με τον Έλληνα ομόλογό του, Νίκο Χριστοδουλίδη.\nΟ Σαουδάραβας υπουργός, κατά την επίσκεψή του εδώ στην Ανατολική Μεσόγειο, έκανε δηλώσεις που δείχνουν ότι συμπαραστέκεται στους Ελληνοκυπρίου και τίθεται εναντίον της Τουρκίας.\n«Είμαστε με την Κυπριακή Δημοκρατία»\nΟ υπουργός Αλ Ασάφ, δήλωσε: «Στεκόμαστε δίπλα στον κύριο σύμμαχό μας την Κυπριακή Δημοκρατία ενώπιον των παράνομων δραστηριοτήτων της Τουρκίας στη Μεσόγειο. Θα αυξήσουμε τη στρατιωτική μας συνεργασία».\n«Με το Ισραήλ»\nΟ υπουργός της Σαουδικής Αραβίας ισχυρίστηκε επίσης ότι το δίκτυο των συμμάχων, συμπεριλαμβανομένου του Ισραήλ, θα έδινε σταθερότητα στην περιοχή.\nΕτικέτες Κύπρος, Σαουδική Αραβία, Τουρκία


Ο ΕΜΑ συστήνει την έγκριση του μονοκλωνικού αντισώματος σοτροβιμάμπη - Ειδήσεις, οικονομία, πολιτική,\nΟ ΕΜΑ συστήνει την έγκριση του μονοκλωνικού αντισώματος σοτροβιμάμπη\n16 Δεκεμβρίου, 2021 Γεωργία Διαλυνά\nΗ επιτροπή ανθρώπινων φαρμάκων του EMA (CHMP) συνέστησε την έγκριση του μονοκλωνικού αντισώματος Xevudy (σοτροβιμάμπη) για τη θεραπεία του COVID-19. Ο αιτών είναι η GlaxoSmithKline Trading Services Limited, η οποία ανέπτυξε το φάρμακο μαζί με τη Vir Biotechnology.\nΗ Επιτροπή συνέστησε την έγκριση του Xevudy για τη θεραπεία του COVID-19 σε ενήλικες και εφήβους (από 12 ετών και βάρους τουλάχιστον 40 κιλών) που δεν χρειάζονται συμπληρωματικό οξυγόνο και που διατρέχουν αυξημένο κίνδυνο να γίνει σοβαρή η νόσος.\nΤο Xevudy είναι η τρίτη θεραπεία μονοκλωνικών αντισωμάτων που συνιστάται στην ΕΕ για τη θεραπεία του COVID-19 και ακολουθεί την έγκριση της Regkirona και της Ronapreve τον Νοέμβριο. Τα μονοκλωνικά αντισώματα είναι πρωτεΐνες που έχουν σχεδιαστεί για να προσκολλώνται σε έναν συγκεκριμένο στόχο, σε αυτήν την περίπτωση την πρωτεΐνη ακίδας του SARS-CoV-2 (ο ιός που προκαλεί το COVID-19), τον οποίο χρησιμοποιεί ο ιός για να εισέλθει στα ανθρώπινα κύτταρα.\nΣτο 90′ πήρε… ανάσα ο Άρης και ισοφάρισε τον ΟΦΗ στην Κρήτη – News.gr\nΗ Ιταλία είναι «η χώρα της χρονιάς»


Δανάη Παππά, Tonis Sfinos, Ζωή Κατσάτου και Κώστας Μαρτάκης στις Roomies - kmag\nΔανάη Παππά, Tonis Sfinos, Ζωή Κατσάτου και Κώστας Μαρτάκης στις Roomies\nwritten by The K-magazine 27/03/2021\nΟι Roomies, aka Κατερίνα Ζαρίφη, Ντορέττα Παπαδημητρίου και Μαρία Σολωμού, υποδέχονται λαμπερούς καλεσμένους με ανεβασμένη διάθεση…Για να μας ομορφύνουν τα απογεύματά μας και αυτό το σαββατοκύριακο!\nΤο Σάββατο 27 Μαρτίου η Κατερίνα, η Ντορέττα και η Μαρία υποδέχονται την ηθοποιό Δανάη Παππά σε μια άκρως αποκαλυπτική συνέντευξη. Ο αγαπημένος Tonis Sfinos συναντά διαδικτυακά τα κορίτσια με παιχνιδιάρικη διάθεση. Αποκαλύπτει όλα όσα γίνονται στα γυρίσματα του «Super Market Sweep». Οι «Roomies» σεφ…άρουν στην κουζίνα με την Ελένη Ψαραύτη και ετοιμάζουν λαχταριστά μεξικάνικα εδέσματα. Με τη βοήθεια της beauty blogger Vasiliki Von, μαθαίνουν όλα τα μυστικά της Face Yoga. Ακόμα, συνδέονται με τo Λονδίνο και συνομιλούν με τον Έλληνα chef Ασημάκη Χανιώτη, το νεότερο σεφ με αστέρι Michelin.\nΤην Κυριακή 28 Μαρτίου, Κατερίνα, Ντορέττα και Μαρία στήνουν το δικό τους πάρτι με τον Κώστα Μαρτάκη. Στη συνέχεια, με τη βοήθεια της ηθοποιού και blogger, Ζωής Κατσάτου, μας παρουσιάζουν τα οφέλη του digital detox. Από το σπίτι δε θα μπορούσαν να λείπουν τα alter ego των κοριτσιών, η Τατιανή, η Κλημεντίνη και η Λιλή που σχολιάζουν τα πάντα, ακόμη και τις ίδιες τις «Roomies» με το δικό τους σπαρταριστό τρόπο.\n#Roomies / Instagram: @roomiesmega\nRoomiesTonis SfinosΔανάη ΠαππάΖωή ΚατσάτουΚώστας Μαρτάκης\n27/03: ONIRAMA και WWF Ελλάς ενώνουν τις δυνάμεις τους


Έντονοι πόνοι στο στομάχι- 1ο τρίμηνο - Θέλουμε να γίνουμε γονείς! - Parentscafe.gr\nΑπό Angel__, Οκτώβριος 13,2020 in Θέλουμε να γίνουμε γονείς!\nΚοριτσακι μου καταρχας σου εύχομαι μια καλη, απροβληματιστη κ τελειομηνη εγκυμοσύνη. Μιλησες με το γυναικολογο σου; τι πονοι ειναι; συνοδευονται με εμετο; με καουρες; με πονοκεφαλους; μηπως υπαρχει θεμα με συγκεκριμένες τροφες; ενημερωσε το γιατρο σου κ λογικα θα σε παραπεμψει σε συγκεκριμένη ειδικοτητα κ σιγουρα ισως σου διορθωσει κ διατροφη, κ σιγουρα καποιες εξετασεις.\nΩραια, οποτε εχει απαντηση οτι σου συμβαίνει ωστε να μην ανησυχείς. Καλη υπομονουλα εύχομαι!\nΥπομονή κ γω θα σου έλεγα να κάνεις όπως είπε κ ο γιατρός σου.. Πόνο στο στομάχι είχα κ εγώ στο 1ο τρίμηνο.. Είχα όλη τη διάρκεια της μέρας άλλες φορές πολυ αλλες λίγο άλλοτε με άφηνε για λίγο.. Από ότι παραυητησα δν έπαιζε ρόλο αν είχα φάει ή όχι ουτε το είδος του φαγητου.. Φυσικά το αποτέλεσμα ήταν να μην εχω όρεξη να φάω ουσιαστικά τσιμπουσα.. Όταν με επιανε δε μπορουσα να φάω τπτ προτιμουσα να'μαι ξαπλωμένη κ οταν ηρεμουσε λίγο ψιλοέτρωγα.. Γι αυτό έχασα κ 2,5 κιλά... Οοοολα όμως ήταν καλύτερα από την 13-14η εβδ κ στην 16η ήμουν μια χαρά κ φυσικά ξεκίνησα να απολαμβάνω το φαγητό μου. Υπομονή κορίτσι, ζόρικο το ζουζούνι στην κοιλιτσα!!! Καλη εγκυμοσύνη να έχεις, να ηρεμήσεις συντομα από το στομάχι σου ευχομαι ώστε να απολαύσεις την εγκυμοσύνη σου


Πρέσβης της Ρωσίας στην Αθήνα: Ελπίζω η συνεργασία\nNewsroom / 16 Σεπτεμβρίου, 2021 14:23 / Συνεντεύξεις\nΣε συνέντευξη του στο Sputnik, ο Πρέσβης της Ρωσίας στην Αθ΄ήνα, Αντρέι Μάσλοβ, αναφέρθηκε στις Ελληνορωσικές σχέσεις και την πρόσφατη συνεργασία στις καταστροφικές πυρκαγιές. Σημείωσε ΄πως η Ρωσία ε΄ίναι έτοιμη να προμηθεύσει την Ελλάδα με τα Ρωσικά αεροσκάφη έναντι των Canadair\nΣτις 17-19 Σεπτεμβρίου στη Ρωσία θα διεξαχθούν εκλογές των βουλευτών της Κρατικής Δούμας. Τα εκλογικά τμήματα θα ανοίξουν και στις 144 χώρες έτσι ώστε οι 2 εκατομμύρια Ρώσοι πολίτες στο εξωτερικό να έχουν τη δυνατότητα να εφαρμόσουν το συνταγματικό τους δικαίωμα να ψηφίσουν. Για αυτούς θα ανοίξουν συνολικά 348 εκλογικά τμήματα. Δυο από αυτά θα λειτουργήσουν στην Ελλάδα – στην Αθήνα και τη Θεσσαλονίκη. Το εκλογικό σώμα εδώ αποτελείται από στελέχη των ρωσικών διπλωματικών και προξενικών Αρχών στην Ελλάδα, μαζί με ενήλικα μέλη των οικογενειών τους, από Ρώσους πολίτες που διαμένουν μόνιμα στην Ελλάδα και από Ρώσους τουρίστες, οι οποίοι θα βρεθούν εδώ αυτές τις ημέρες.\nΕκτός από αυτό, ειδικά για τους Ρώσους που ζουν μακριά σε άλλες ελληνικές πόλεις διοργανώνουμε, όπως ορίζει ο νόμος, πρόωρες ψηφοφορίες – στην Κρήτη, την Κέρκυρα, την Πάτρα, την Λάρισα και την Αλεξανδρούπολη. Οι πολίτες μεγάλης ηλικίας ή με προβλήματα υγείας μπορούν να μας ζητήσουν εγκαίρως να τους επισκεφθούμε στο σπίτι τους για να ψηφίσουν. Επιπλέον, οι μόνιμοι κάτοικοι 7 περιφερειών της Ρωσίας έχουν τη δυνατότητα να ψηφίσουν μέσω διαδικτύου, ακόμα και αν βρίσκονται στο εξωτερικό.\nΤο Γραφείο Δημοκρατικών Θεσμών και Ανθρωπίνων Δικαιωμάτων (ODIHR) του ΟΑΣΕ δήλωσε ότι δεν θα στείλει παρατηρητές στις ρωσικές κοινοβουλευτικές εκλογές. Θα υπάρχουν άλλοι ξένοι παρατηρητές;\nΜετά το αίτημα του Πρωθυπουργού Κυριάκου Μητσοτάκη και του Υπουργού Εξωτερικών Νίκου Δένδια προς τους Ρώσους ομολόγους τους, ο Πρόεδρος της Ρωσίας Βλαντίμιρ Πούτιν διέταξε στο Υπουργείο Άμυνας να αποστείλει εναέρια μέσα για την κατάσβεση των καταστροφικών πυρκαγιών στην Ελλάδα. Την επόμενη μέρα στην Αθήνα έφτασαν δυο αεροσκάφη Ilyushin Il-76 και δυο ελικόπτερα Mi-8, που άμεσα ρίχτηκαν στη μάχη με τις φλόγες. Επιχειρούσαν σε όλες τις μεγάλες φωτιές: στην Αττική, την Πελοπόννησο, την Εύβοια. Τα εναέρια μέσα με περίπου 60 πιλότους και τεχνικούς παρέμειναν στη διάθεση της Ελλάδας για 3 ολόκληρες εβδομάδες. Τα αεροσκάφη έριξαν 420 τόνους νερού, ενώ τα ελικόπτερα πετούσαν σχεδόν καθημερινά και έκαναν 208 ρίψεις, δηλαδή 850 τόνους νερού.\nΚαι το Beriev; Υπάρχει ενδιαφέρον της Ελλάδας για την αγορά του;\nΦέτος διανύουμε το τέταρτο κατά σειρά αφιερωματικό πρότζεκτ – κοινό Έτος Ιστορίας το οποίο προβλέπει ένα πλούσιο πρόγραμμα εκδηλώσεων τόσο στην Ελλάδα, όσο και στη Ρωσία. Ετοιμάζουμε, επίσης, συναντήσεις των διμερών ομάδων εργασίας της Διυπουργικής Επιτροπής για την οικονομική, βιομηχανική, επιστημονική και τεχνολογική συνεργασία, τις οποίες θα ακολουθήσει η συνεδρίαση της ολομέλειας της Επιτροπής αργότερα τους επόμενους μήνες.\nΕκτός απ’ αυτό έως το τέλος του 20\nΣυνεντεύξεις, ελλαδα , μασλοβ , ρωσια


Μαριλένα........και καλή σας όρεξη!: Ιανουαρίου 2012\nΌλοι θα διαβάζετε καταίφι και θα νομίζετε ότι είναι γλυκό, κι όμως φίλοι μου είναι φαγητό και πολύ νόστιμο μάλιστα. Φτιάξτε το και δε θα χάσετε.\n250 γραμ. τυρί κεφαλοτύρι [ξυστό ]\n250 γραμ. τυρί φέτα [τη θρουλάμε με ένα πιρούνι ]\n250 γραμ. gouda [κομμένο σε κύβους μικρούς ή ξυστό]\n250 γραμ. edam [ξυστό]\n1 γάλα του ενός λίτρου\n4 αυγά ολόκληρα [τα χτυπάω καλά μαζί με το γάλα ]\n1 φλιτζάνα βιτάμ [λιωμένο] , βάλτε μέσα και 1 κουταλιά φυτίνη για να δώσει άλλη γεύση\n500 γραμ. καταίφι\nΒάζουμε σε ένα ταψί [μετρίου μεγέθους] το μισό καταίφι και το λαδώνουμε με ένα κουτάλι με τη μισή φλιτζάνα από το λιωμένο βιτάμ και φυτίνη. Από πάνω ρίχνουμε τα τυριά όλα μαζί. Πάνω από τα τυριά βάζουμε το υπόλοιπο καταίφι και ρίχνουμε ξανά το υπόλοιπο βιτάμ με τη φυτίνη. Χτυπάμε τα αυγά με το γάλα και τα ρίχνουμε από πάνω, προσοχή να πάει παντού. Το βάζουμε σε προθερμασμένο φούρνο στους 180 βαθμούς να ξανθίσει [να πάρει ένα ωραίο χρώμα ]. Σερβίρουμε ζεστό σαν πρώτο πιάτο.\nΕτικέτες γάλα, τυρί, φαγητό, φέτα\n[για όλες τις ώρες και πάει με πολλά φαγητά]\nΤυρί της αρεσκείας μας, που λιώνει εύκολα\nΚόβουμε το ψωμί ( 6 λεπτές φέτες), βάζουμε λίγο βιτάμ[ βουτυρώνω τις φέτες ελάχιστα], μία με δύο σκελίδες σκόρδο[τις λιώνω ] και περνώ τις φέτες ψωμί. Από πάνω από το σκόρδο βάζω το τυρί που έχω κόψει σε λεπτές φέτες [ εγώ συνήθως βάζω κεφαλοτύρι, 6 κομμάτια κομμένα σε λεπτές φέτες ]. Έχω προθερμάνει το φούρνο στο γκρίλ και βάζω τις φέτες στο ταψάκι και μέσα στο φούρνο. Μόλις αρχίζουν να παίρνουν χρώμα τις βγάζω και τις τρώμε ζεστές! Θέλουν περίπου 10 με 15 λεπτά[σε προθερμασμένο φούρνο], αλλιώς καθυστερούν λίγο.\nΓια τη σαλάτα από πράσινα λαχανικά θέλουμε...\nραπανάκια μικρά, τα πλένουμε δεν τα κόβουμε\nλίγα φύλλα από μαρούλι κομμένα\nένα ματσάκι κρεμμυδάκια δροσερά κομμένα\nλίγο άνηθο κομμένο\nμερικά φύλλα αντίδι κομμένα\nΣτα παραπάνω βάζουμε όση ποσότητα θέλουμε.\nΌλα μαζί τα βάζουμε σε μια πιατέλα με λίγο αλάτι, ξύδι καλό και λάδι. Εάν θέλετε να έχει χρώμα η σαλάτα σας βάλτε λίγο ρόδι ...\nένα κουνελάκι να είναι κομμένο σε μικρά κομμάτια για το τηγάνι, περίπου 1200 - 1500γραμ.\nένα ποτήρι του νερού κρασί κόκκινο[ ίσως χρειαστεί περισσότερο κρασί, εάν δεν έχουμε δεν πειράζει βάζουμε νερό το ίδιο νόστιμο θα είναι]\nΠλένω το κουνέλι και το βάζω σε ένα τσικάλι [βαθύ να είναι] ρίχνω το λάδι, ένα ποτήρι νερό και το κρασί. Μέχρι να πάρει βράση το έχω σε δυνατή φωτιά, μόλις αρχίζει να βράζει το χαμηλώνω, το σκεπάζω και το αφήνω να μείνει με το λαδάκι του.\nΤο δοκιμάζω να δω μήπως θέλει κι άλλο νερό για να ψηθεί. Το αφήνω ακόμα 5 λεπτά πριν το κλείσω, βάζω το αλάτι που θέλω και το πιπέρι για να μείνει η μυρωδιά του. Αν θέλω βάζω και μισό λεμόνι.\nΤο συνοδεύω με τηγανητές, χοντρές πατάτες βάζοντας από πάνω το ζουμάκι από το κουνέλι στο πιάτο.\nΕίπα και 'γω σήμερα να κάνω μια σελίδα για να μπορούμε να μαγειρεύουμε εύκολα, υγιεινά, οικονομικά και φυσικά γευστικά, όπως το θέλουμε όλες οι νοικοκοιρέςςςς.\nΕίμαι από την όμορφη Κρήτη, έχω δυο κόρες, τον σύζυγό μου και τον σκύλο μας. Μαγειρεύω καθημερινά και απολαμβάνουμε το φαγητό μας όλοι μαζί.\nΑσχολούμαι με τη ζωγραφική, μου αρέσει να περπατάω, να κάνω ποδήλατο, να πηγαίνω το σκύλο μου βόλτα και να βγαίνω με τις φίλες μου. Φυσικά, καφεδάκι και ξανά και ξανά...\nΑυτά, τα λίγα, τα πολλά για 'μένα εάν θέλετε όμως να μάθετε και κάτι άλλο ρωτήστε και όλο και κάτι θα μάθετε περισσότερο.... Λέω τώρα εγώωωωω...\nΑυτά, σας χαιρετώ και ήρθε η ώρα να μαγειρέψουμε κάτι να φάμε μμμμμ


Ξέρουμε ποιο χρώμα κραγιόν 💄 θα φορέσεις φέτος το καλοκαίρι! : eVoreia\nΤο καλοκαίρι, κατά τη διάρκεια του οποίου τα πάντα γίνονται πιο φωτεινά, ένα κραγιόν, θα μπορούσε να είναι και το μοναδικό προϊόν μακιγιάζ στο νεσεσέρ των διακοπών μας, αφού από μόνο του, αρκεί για να δημιουργήσει ένα ολόκληρο makeup look αναδεικνύοντας όλη την ομορφιά και τη γοητεία του προσώπου μας.\nΤα χρώματα στα κραγιόν λοιπόν, αλλάζουν, ώστε να ταιριάζουν απόλυτα με τη μαυρισμένη επιδερμίδα μας. Όπως και πέρυσι, έτσι και φέτος, θα κινηθούμε στο μοτίβο της μη “υπερβολής” σε όλο το πρόσωπο…δηλαδή, ήπιο μακιγιάζ που δίνει έμφαση σε ένα τμήμα του προσώπου μονάχα. Γι’ αυτό κι εμείς σήμερα, σας δείχνουμε το “πρωταγωνιστικό” στοιχείο του μακιγιάζ για τη φετινή καλοκαιρινή σεζόν, που δεν είναι άλλο από το κραγιόν.\nΤο κραγιόν της “φωτιάς”\nΟι Makeup Artists των πιο γνωστών οίκων μόδας, δεν ξεχνούν ποτέ το κόκκινο στα χείλη που φυσικά αποτελεί κι ένα από τα standard κι αγαπημένα χρώματα των περισσότερων γυναικών. Προσδίδει κομψότητα και θηλυκότητα, και ταιριάζει τόσο στις μελαχρινές, όσο και στις ξανθές γυναίκες. Επίσης, μπορεί να “φορεθεί” σε κάθε μας εμφάνιση…από την πιο casual, ως την πιο επίσημη. Ωστόσο, αυτό που θέλει προσοχή, είναι το περίγραμμα με το μολύβι, ώστε να μη βγει εκτός των φυσικών ορίων των χειλιών μας.\nΤο εμβληματικό πορτοκαλί\nΤο καλοκαίρι, η μόδα επιβάλλει χρώμα και ρίσκο στα κραγιόν. Το πορτοκαλί μπορεί να μην είναι “εύκολο” χρώμα, ταιριάζει απόλυτα όμως με την ηλιοκαμένη επιδερμίδα. Αν λοιπόν θέλεις να ξεχωρίσεις με το μακιγιάζ σου, πρέπει να το δοκιμάσεις. Από το έντονο πορτοκαλί μέχρι και το ροδακινί, το χρώμα αυτό, κλέβει πραγματικά τις εντυπώσεις, ειδικά αν το συνδυάσεις χωρίς έντονες και πολύχρωμες σκιές στα μάτια.\nΤο χρώμα των κοριτσιών\nΦέτος, το ροζ στα χείλη, είναι πιο in από ποτέ. Είναι ρομαντικό, κι έχει την τάση να κάνει την επιδερμίδα να φαίνεται πιο φρέσκια και νεανική. Ταιριάζει ιδιαίτερα στις γυναίκες με καστανά ή σκούρα μαλλιά, αρκεί να επιλέξουν τις πιο σκούρες αποχρώσεις, κι όσες γυναίκες διαθέτουν “πορσελάνινη” επιδερμίδα, καλό θα ήταν να επιλέξουν τις μεσαίες και ποιο ανοιχτές αποχρώσεις του ροζ. Είναι ιδανικό για όλες τις ώρες, και βγάζει τον πιο girly εαυτό μας.\nΤο natural look, παραμένει μια από τις πιο ισχυρές τάσεις, ταιριάζει σε όλες τις εποχές, και είναι τέλειο τόσο για πρωινές, όσο και για βραδινές εμφανίσεις. Ειδικά μάλιστα αν σου αρέσει να τονίζεις περισσότερο τα μάτια, οι φυσικές αποχρώσεις στα κραγιόν, είναι αυτές που ταιριάζουν περισσότερο ώστε να μην είναι υπερβολικό το μακιγιάζ το καλοκαίρι. Το πιο βασικό κριτήριο επιλογής, είναι η απόχρωσή του…ξεκινάει από την πιο ανοιχτή απόχρωση που είναι το μπεζ και κάνει άχρωμα τα χείλη (σε αυτή την περίπτωση, δίνουμε χρώμα στα ζυγωματικά), μέχρι το σκούρο καφέ, που τονίζει κι ενισχύει το φυσικό τους χρώμα. Έτσι, ένα nude χρώμα, αποτελεί την πιο safe επιλογή, πετυχαίνοντας ένα ανεπιτήδευτο no make-up look.\nΤέλος, για να έχουμε ένα μακιγιάζ που βασίζεται σε τονισμένα χείλη, είναι απαραίτητο να φροντίζουμε τα χείλη μας με το σωστό τρόπο. Πολλές από εμάς, τους καλοκαιρινούς μήνες, ξεχνάμε τη φροντίδα των χειλιών μας. Οπότε, φροντίζουμε να βάζουμε τακτικά ένα lip balm, ειδικά όταν πηγαίνουμε στη θάλασσα (καλό θα ήταν με δείκτη προστασίας), που θα προστατεύει και θα ενυδατώνει τα χείλια μας, και θα τα κάνει να φαίνονται υγιή.\nΚορονοϊός: 1.497 νέα κρούσματα σήμερα 29/05 στην Ελλάδα


Μια τυπική μέρα: ξυπνάτε και ετοιμάζεστε για τη δουλειά.\nΣτιγμιότυπο 1ο: Παίρνετε ένα ΜΜΜ για τον προορισμό σας, χαζεύοντας στη διαδρομή τα πρώτα νέα της ημέρας στο κινητό σας.\nΣτιγμιότυπο 2ο: Κάνετε ένα διάλειμμα στη δουλειά για να τσεκάρετε την παραγγελία που περιμένετε από το supermarket στο σπίτι το απόγευμα, ενώ παραγγέλνετε φαγητό.\nΣτιγμιότυπο 3ο: Επιστρέφοντας το απόγευμα στο σπίτι πληρώνετε ένα λογαριασμό μέσα από το app του κινητού σας και εκμεταλλεύεστε το νέο app του Δήμου όπου κατοικείτε για να κλείσετε ραντεβού σε μια υπηρεσία.\nΣυγχαρητήρια! Επιστρέψατε στο σπίτι με τουλάχιστον 6 νέους ψηφιακούς φίλους οι οποίοι παρακολουθούν και γνωρίζουν κάθε ψηφιακή σας δραστηριότητα από εδώ και πέρα.\nΟι επόμενες διαδικτυακές ενέργειές σας ενδέχεται να είναι αντικείμενο παρακολούθησης, καταγραφής και ανάλυσης από την εταιρεία των ΜΜΜ, το ενημερωτικό site, το εστιατόριο, το supermarket, τον πάροχο που σας προμηθεύει ηλεκτρικό ρεύμα, το Δήμο.\nΕπίσης ενδέχεται να παρακολουθείστε από πολλές άλλες ιστοσελίδες και εφαρμογές οι οποίες «κρέμονται» από τις 6 που προαναφέραμε και, συνήθως, είναι «αόρατες», καθώς κανείς δε μας ενημερώνει σχετικά.\nΜέσω των cookies, της πιο γενικευμένης και εκτεταμένης μεθόδου παρακολούθησης και καταγραφής κινήσεων, προτιμήσεων, συνηθειών, κλπ στο διαδίκτυο.\nΌσο «αθώο» και αν φαίνεται, εκφράσεις του τύπου «χρησιμοποιούμε cookies για να βελτιώσουμε την εμπειρία σας στον ιστότοπο» κρύβουν συχνά μια πρακτική που, αν γνωρίζαμε την έκταση και το βάθος της επέμβασης που επιφέρει στην ιδιωτικότητά μας, θα αντικαθιστούσαμε το αβασάνιστο «Αποδέχομαι» ή «Συμφωνώ» με τα 20 δευτερόλεπτα που χρειάζονται συνήθως για να απορρίψουμε τα μη αναγκαία cookies, τα 60 δευτερόλεπτα που χρειάζονται για να διαβάσουμε τους σκοπούς για τους οποίους ζητείται η συναίνεσή μας ή τα 120 δευτερόλεπτα που θα χρειαστούμε για να βρούμε το ίδιο ή παρόμοιο προϊόν/υπηρεσία/ενημέρωση σε κάποια άλλη ιστοσελίδα που θα σέβεται την προσωπική μας ζωή.\nΟι πληροφορίες για την προσωπική μας ζωή συλλέγονται και γίνονται αντικείμενο επεξεργασίας άμεσα είτε πωλούνται σε κάποιον άλλο. Με τον τρόπο αυτό δημιουργείται ένα προφίλ για κάθε άτομο, μέσω του οποίου αξιολογούνται συνήθειες ώστε η εξατομικευμένη διαφήμιση να είναι πιο στοχευμένη και αποτελεσματική.\nΗ τάση να προσπερνάμε εύκολα την αποδοχή των cookies και, μαζί της, να παραδίδουμε την παρακολούθηση της ιδιωτικής μας ζωής σε αγνώστους, αλλάζει με γρήγορους ρυθμούς. Αυτό αποτυπώνεται σε πρόσφατη έρευνα της ΕΛΣΤΑΤ σχετικά με τον τρόπο που ανταποκρίνονται οι χρήστες του διαδικτύου σε θέματα ιδιωτικότητας.\nΑπό το 2016 μέχρι σήμερα, σε ένα διάστημα τεσσάρων ετών, οι χρήστες που διαβάζουν την Πολιτική Απορρήτου μιας ιστοσελίδας έχουν αυξηθεί από το 1/3 σε πάνω από το μισό (54,4%). Οι χρήστες που αρνήθηκαν την πρόσβαση στη γεωγραφική τους θέση ή τη χρήση προσωπικών τους δεδομένων για εμπορικούς σκοπούς αυξήθηκαν στο 1/3 των χρηστών συνολικά. Αυτοί που αφιέρωσαν περισσότερο χρόνο, ώστε να ενημερωθούν για τους σκοπούς και τους τρόπους χρήσης των δεδομένων, τους διπλασιάστηκαν από το 9% στο 18%.\nΗ τάση αυτή είναι διεθνής, σχετίζεται με πολλούς παράγοντες, αποτυπώνεται με διαφορετικούς ρυθμούς αύξησης σε διαφορετικές χώρες, είναι όμως μια εξέλιξη χωρίς επιστροφή.\nΤο αυξημένο ενδιαφέρον των τεχνολογικών κολοσσών για την ιδιωτικότητα των χρηστών, ο μεγάλος ρυθμός αύξησης των εταιρειών με αντικείμενο την προστασία των προσωπικών δεδομένων, ο πολλαπλασιασμός του τζίρου των εταιρειών privacy/data protection μέσα σε λίγα χρόνια είναι στοιχεία που δείχνουν την τάση της αγοράς.\nΑυτό, άλλωστε, αποτυπώνεται και στις νομοθετικές παρεμβάσεις σχετικά, τόσο με τον GDPR όσο και με άλλες ανάλογες εξελίξεις σε όλες τις ηπείρους. Βέβαια, η νομοθεσία μπορεί να προστατεύσει τα δικαιώματα των πολιτών ως ένα βαθμό, καθώς η τεχνολογική εξέλιξη συνήθως προηγείται.\nΤην επόμενη φορά που θα ανοίξετε μια εφαρμογή ή θα επισκεφθείτε μια ιστοσελίδα, όσο «κοινωνικός» τύπος και αν είστε, ενημερωθείτε καλύτερα για τα cookies ώστε να μη φέρνετε στο σπίτι ακάλεστους επισκέπτες.\nΔιπλ. Ηλεκτρολόγος Μηχανικός,\nMBA Certified Data Protection Officer\nΠερισσότερα σε αυτή την κατηγορία: « Αποζημίωση στους καταναλωτές για αποκλίσεις από την πραγματική ταχύτητα σύνδεσης στο ίντερνετ Το YouTube δοκιμάζει την αυτόματη δημιουργία video chapters »


SerreSport: Βραζιλία - Κροατία 3-1\nΗ "σελεσάο" παίρνει νίκη σε πρεμιέρα της για 9ο συνεχόμενο Μουντιάλ (!), το αυτογκόλ του Μαρσέλο ήταν το πρώτο Βραζιλιάνου στην ιστορία της διοργάνωσης, ενώ για πρώτη φορά σε Παγκοσμίο Κυπέλλο το πρώτο γκολ είναι αυτογκόλ. Θυμίζουμε πως οι άλλες δύο ομάδες του πρώτου ομίλου είναι Μεξικό και Καμερούν, οι οποίες τίθενται αντιμέτωπες την Παρασκευή στις 19:00.\nΑνατροπή με Οσκάρ και Νεϊμάρ\nΗ Κροατία είχε την πρώτη καλή ευκαιρία του Μουντιάλ με την κεφαλιά του Ίβιτσα Όλιτς στο 7' (λίγο άουτ) και τέσσερα λεπτά αργότερα (11') πήρε το προβάδισμα χάρη στο αυτογκόλ του Μαρσέλο, ο οποίος από κοντά έστειλε την μπάλα στα δίχτυα της ομάδας του, έπειτα από την χαμηλή σέντρα του Όλιτς από αριστερά.\nΗ Βραζιλία απείλησε ουσιαστικά για πρώτη φορά στο 22' με το αριστερό σουτ του Οσκάρ, το οποίο απέκρουσε εντυπωσιακά ο Στίπε Πλετίκοσα σε κόρνερ. Ο Κροάτης τερματοφύλακας στο 29' δεν κατάφερε να αποσοβήσει την ισοφάριση, με τον Νεϊμάρ να κάνει το 1-1 με εξαιρετικό συρτό σουτ με το αριστερό έξω από την περιοχή (δοκάρι και στα δίχτυα), αφού τον τροφοδότησε ο Οσκάρ, έχοντας κλέψει την μπάλα στο κέντρο από την ασυνεννοησία των Μόντριτς και Ράκιτιτς.\nΣτο δεύτερο ημίχρονο η Κροατία κατάφερε να ρίξει τον ρυθμό, αλλά τελικά δεν κατόρθωσε να αποφύγει το δεύτερο γκολ, έχοντας έντονα παράπονα για το πέναλτι με το οποίο ο Νεϊμάρ σκόραρε στο 71'. Ο Ντέγιαν Λόβρεν κράτησε λίγο τον Φρεντ στην περιοχή και ο Νισιμούρα έδωσε πέναλτι, με τον Νεϊμάρ από τα 11 βήματα να ολοκληρώνει την ανατροπή για την "σελεσάο".\nΣτο 90' ο Ζούλιο Σέζαρ έκανε εντυπωσιακή απόκρουση σε σουτ του Πέρισιτς και το πανηγύρισε έντονα, ενώ στο 91' ο Οσκάρ ολοκλήρωσε ιδανικά αντεπίθεση (η οποία ίσως να ξεκίνησε από φάουλ) και διαμόρφωσε το τελικό 3-1 με εξαιρετικό σουτ με το... μυτάκι από το ύψος της περιοχής.\nΒΡΑΖΙΛΙΑ : Ζούλιο Σέζαρ, Ντάνι Άλβες, Νταβίντ Λουίζ, Μαρσέλο, Παουλίνιο (63' Ερνάνες), Λουίζ Γκουστάβο, Οσκάρ, Χουλκ (68' Μπερνάρντ), Νεϊμάρ (88' Ραμίρες), Φρεντ.\nΚΡΟΑΤΙΑ : Πλετίκοσα, Σρνα, Τσόρλουκα, Λόβρεν, Βρσάλκο, Μόντριτς, Ράκιτιτς, Κόβατσιτς (61' Μπρόζοβιτς), Πέρισιτς, Όλιτς, Γέλαβιτς (78' Ρέμπιτς).\nΓκολ: 29' και 71' πέν. Νεϊμάρ, 91' Οσκάρ / 11' αυτ. Μαρσέλο Κάρτες: 27' Νεϊμάρ, 65' Τσόρλουκα, 69' Λόβρεν, 88' Λουίζ Γκουστάβο / -\nΜπείτε επίσης στη σελίδα μας Mundial 2014.\nστις 6/13/2014 02:53:00 μ.μ.